Uhapšen Nebojša Medojević, pritvor određen i Kneževiću - Balkanska\nPodgorički Viši sud uvažio je žalbe Specijalnog državnog tužilaštva (SDT) i odredio zatvor poslanicima opozicionog Demokratskog fronta (DF) Milanu Kneževiću i Nebojši Medojeviću, zbog odbijanja da svedoče u predmetima SDT-a, saopšteno je danas iz tog suda.\nNa sajtu suda objavljeno je da su Knežević i Medojević odbili da svedoče i pošto su bili novčano kažnjeni rešenjima vanraspravnog krivičnog veća Višeg suda, prenosi RTCG.\nMedojeviću i Kneževiću Viši sud u Podgorici odredio je pritvor u trajanju od najduže dva meseca, odnosno dok ne pristanu da svedoče.\nKnežević je u četvrtak uveče, pošto je Medojević uhapšen, rekao da se neće dobrovoljno predati policiji i da će s kolegama iz DF-a do daljeg ostati u parlamentu.\nMedojević je uhapšen bez ukidanja imuniteta i sproveden u Zavod za izvršenje krivičnih sankcija (ZIKS).\nViši sud u Podgorici odredio je Medojeviću pritvor u trajanju do dva meseca jer je odbio da svedoči u predmetu formiranom u Specijalnom državnom tužilaštvu zbog javno izgovorenih tvrdnji da navodno zna da bivšem gradonačelniku Podgorice neće biti određen pritvor iz razloga što je Glavni specijalni tužlac primio mito u iznosu od 100.000 evra, navodi se u saopštenju dostavljenom Tanjugu.\nRadunović je na svom Fejsbuk profilu objavio video u kojem je kazao da je ovo “nastavak represije nad DF-om i sramna sačekuša nakon završetka sednice”.\nTags: CRNA GORA, HAPŠENJE, MILAN KNEŽEVIĆ, NEBOJŠA MEDOJEVIĆ, PRITVOR


Tag / Milovan Vitezović / Vesti online\nSnima se film o Svetom Savi\nSnimanje serije "Nemanjići - rađanje kraljevine" po scenariju Gordana Mihića izazvalo je veliko interesovanje javnosti.\nNaše duhovno biće nestaje\nLazar Ristovski (63) odavno ima uspešnu karijeru, ostvario je i svoj san da zaigra u filmu o Džejmsu Bondu, ali je ponosan na ulogu mašinovođe Ilije u filmu "Dnevnik mašinovođe". Ova rola mu je...\nDok živi Vuk, živeće i srpski narod\nVelikana Vuka Karadžića, reformatora srpskog jezika, od zaborava čuva Vukova zadužbina u Beogradu, koja je 25. put zaredom dodelila godišnje nagrade istaknutim stvaraocima u matici i dijaspori.\nDigao se kič na sve strane\nPisac i scenarista Milovan Vitezović ovenčan je nagradom Vukove zadužbine za delo "Vuk naš nasušni". U intervjuu za "Vesti" on srpsku svakodnevicu tumači podsećajući na mudrosti reformatora...\nRoman "Šešir profesora Koste Vujića" ušao je u školsku lektiru Mađarske, a objaviće ga mađarski Zavod za udžbenike na mađarskom i srpskom jeziku, izjavio je u sredu pisac tog dela Milovan...


Iranski predstavnik izrazio zabrinutost zbog američkih nuklearnih testova – iribina\nHome/iran/Iranski predstavnik izrazio zabrinutost zbog američkih nuklearnih testova\nSaharTV – Iranski ambasador i stalni predstavnik u međunarodnim organizacijama sa sjedištem u Beču, izrazio žaljenje zbog američkog destruktivnog pristupa ugovorima o razoružanju i neširenju oružja, kao i zabrinutost zbog namjere da provede testove nuklearnih eksplozija.\nGovoreći na 55. zasjedanju Preliminarne komisije o Sporazumu o sveobuhvatnoj zabrani nuklearnih testova (CTBT), Kazem Garibabadi, pozivajući se na najavu odobrenja budžeta od 10 miliona američkih dolara za nuklearna ispitivanja, izrazio je ozbiljnu zabrinutost oko ovog pitanja i pozvao Sjedinjene Države da se pridržavaju svojih obaveza na tom polju.\nIranski ambasador i stalni predstavnik u međunarodnim organizacijama također se osvrnuo na stanju u Saudijskoj Arabiji u vezi sa Sporazumom o sveobuhvatnoj zabrani nuklearnih testova i kritikovao tu zemlju zbog nepotpisivanja sporazuma. Pozvao je Saudijsku Arabiju da što prije potpiše sporazum.\nGaribabadi je istakao dugogodišnji i principijelni stav Islamske Republike Iran o potrebi potpune eliminacije svog nuklearnog oružja, navodeći: “Iran podržava ciljeve Sporazuma o neširenju nuklearnog oružja (NPT) s krajnjim ciljem razoružanja, kao i opće i potpuno razoružanje pod strogom i efikasnom međunarodnom kontrolom. “\n“Teheran vjeruje da je zaustavljanje svih ispitivanja nuklearnog oružja, kao i završetak razvoja i poboljšanja tog oružja, prvi neophodni korak ka nuklearnom razoružanju“ – naglasio je.


► Naprednjaci pristaju da Dačić bude premijer i ministar unutrašnjih poslova\n25.06.2012 ► 26.06.2012 Beograd\nPrema saznanjima Večernjih novosti, vrhovi SNS i SPS u ponedeljak su bili na vezi ceo dan i iz više izvora postoje potvrde da su to bili najozbiljniji pregovori otkako je Aleksandar Vučić javno pozvao Ivicu Dačića da zajedno formiraju vladu.\nSagovornici kažu da galantna ponuda naprednjaka lidera SPS sve više odvlači od stola demokrata, ali on još nije definitivno presekao na koju će stranu. Navodno, Vučićev "paket", koji ne bi mogao da odbije, jeste da uz premijersku zadrži i funkciju ministra policije. Na bogat kolač vlasti može da računa i Dinkić, koji je zainteresovan za ekonomske portfelje.\nPrema saznanju portala Novi magazin, ključni momenat je nastao po povratku Tomislava Nikolića iz Brazila koji je Dačiću potvrdio da može da dobije obe funkcije koje je tražio.\nKako je saznao NM portal Dačić se još razmišljao o ponudi SNS jer Vučić nije pristajao da lider socijalista bude i premijer i prvi čovek policije.\nI Blic piše da je Nikolić ponudio Dačiću mesto premijera, a da on nije dao konkretan odgovor, već je rekao da o tome treba da odlučuje Predsedništvo SPS.\nIzvor Blica tvrdi da će Predsedništvo SPS biti sazvano do petka kada bi i praktično trebalo da bude okončana dilema - koju će vladu Srbija dobiti.\nParalelno s tim, navode Nosoti, ugovara se i novi zvanični susret demokrata i čelnika Dačićeve koalicije, koji bi trebalo da odgovore na Tadićevu ponudu da zajedno uđu u vlast.\nList Dnevnik danas navodi da su socijalisti sada jednako daleko od DS i SNS.\nPrema tom listu, Dačić je tražio tri dana pauze u pregovorima od DS kako bi se konsultovao sa Predsedništvom, a zapravo čeka susret sa Tomislavom Nikolićem koji i dalje ima presudnu ulogu u SNS.\nPress navodi da će se najverovatnije ishod pregovora o vladi znati u sredu kada treba da se sastane Predsedništvo SPS. List prenosi i demanti iz Kabineta predsednika Republike da se Tomislav Nikolić sreo sa Dačićem.\nU kabinetu predsednika Srbije tvrde da su priče o sastanku Dačića i Nikolića pokušaj urušavanja institucije predsednika države.\n"Nikolić insistira na brzom formiranju vlade, ali ne utiče i ne meša se u pregovarački proces. Pored toga, nije ni bio u zemlji, prvo je putovao u Brisel, pa u Brazil. U Srbiju se vratio u nedelju ujutru, a već u utorak putuje u Tursku. Nisu ga videli ni svi ljudi u kabinetu, a kamoli Ivica Dačić", rekli su u kabinetu na Andrićevom vencu.\nautor: IJ\tizvor: Večernje novosti/Danas/Press/Novi magazin\n27.06.2012, 01:15h ПРОФЕСОР ЕКОНОМИЈЕ Preporuči\nВлада коју би формирале коалиције око СНС, СПС и УРС могла би бити одлична, под условом да су сада сви схватили (оно што нису Тадић, Пајтић и Цветковић), да само домаћи економски стручњаци (уз помоћ инвестиција из ЕУ и Русије), могу спасити Србију од банкрота и стечаја.. Десет година сви причају о изласку из ЕКОНОМСКЕ кризе, а у странкама све неки психолози, сценаристи, песници, правници, филозофи, инжењери,.. Зато свака ОЗБИЉНА странка мора у врху имати стручњаке економисте задужене за економско-финансијску политику (трижиште у окружењу и Русији, Народна банка, пољопривреду и прерађивачки капацитети за воће и поврће,..) , а не да то за њих раде транге-франге тајкуни.\n26.06.2012, 11:01h cile Preporuči\na sto su cekali Tomu? pa on nije vise predsednik sns-a.....koje mazanje ociju cccc\nDačić: Nastavićemo akciju za povlačenje priznanja Kosova ako Priština nastavi lobiranje\nMinistar spoljnih poslova Srbije Ivica Dačić ponovio je danas da će Srbija nastaviti akciju za povlačenje priznanja Kosova ako Priština nastavi da lobira za priznanje i prijem u međunarodne...


Vreme 564 - Jugoslovenska turneja Karle del Ponte: Sedmorica zapecacenih\nOd septembarske posete glavne haške tužiteljice Beogradu do danas, sa njenog spiska nestao je izvestan broj tzv. zapečaćenih optužnica. Dok je u septembru ministar pravde Vladan Batić govorio o "deset, jedanaest jugoslovenskih državljana na tajnim optužnicama", sada ministar policije Dušan Mihajlović govori da "nijedna od sedam osoba sa tajnih optužnica nije državljanin SRJ"\nU jednom porodilištu u Zagrebu krajem prošle nedelje rođena je prva beba začeta u zatvoru u Ševeningenu. Ova upravo rođena devojčica mogla bi da posluži kao prilično ubedljiv dokaz za to koliko su uslovi života u zatvoru u kome borave osumnjičeni za ratne zločine počinjene na tlu bivše SFRJ liberalni i kako život onih koji su utamničeni uglavnom zbog prekidanja tuđih života ipak nekako ide dalje. Srećni otac, haški zatočenik, hrvatski general Tihomir Blaškić nije naravno (iz objektivnih razloga) mogao da prisustvuje rođenju svog trećeg deteta. Ako mu Sud u drugostepenom postupku ne bude drastično smanjio zatvorsku kaznu, Blaškić će pored svoje upravo rođene kćerke Jelene provoditi više vremena tek kada ona bude imala 35 godina.\nDo tada, Haški tribunal će najverovatnije već naveliko pripadati istoriji. Zvaničnici ovog Suda najavljuju naime da će tužilaštvo završiti svoj deo posla (istrage i podizanje optužnica) do 2004. godine, posle čega bi Tribunalu bile potrebne još četiri godine da okonča sve procese pre nego što definitivno stavi tačku na ratove i zločine počinjene u bivšoj Jugoslaviji.\nŠIRENJE TROUGLA: Glavni haški tužilac Karla del Ponte odavno je inače "skratila" posao i trajanje ovog Suda time što je olako i pravnički prilično neubedljivo odbila da se pozabavi zločinima NATO-a počinjenim 1999. godine za vreme bombardovanja SRJ. Do kraja ove godine Tribunal će ipak, izgleda, morati da izađe iz trougla Beograd-Zagreb-Sarajevo i proširi svoju zonu delovanja bar na Skoplje i Tetovo. Florens Artman, portparol glavne tužiteljice Karle del Ponte, obećala je nedavno da će uskoro na red doći i zločini počinjeni za vreme ovogodišnjih sukoba između makedonskih snaga bezbednosti i tamošnjih isturenih filijala UČK i ujedno upozorila da potencijalni broj optuženih neće biti zanemarljiv.\nOd Skoplja i Tetova, haške tužioce put bi lako mogao da odvede i do Prištine. Jugoslovenska strana navodno je kompletirala i ove nedelje prilikom novog boravka Karle del Ponte Beogradu predala dovoljno dokaza koji pojedine albanske lidere (pre svih Tačija i Hajredinaja) približavaju Hagu. S obzirom na činjenicu da mehanizmi "svetske pravde" prečesto počivaju na političkom pragmatizmu, ostalo je da "svetski centri moći" konačno prelome da li bi Tačija više voleli da vide na vlasti u Prištini ili u haškom zatvoru. Odlaskom Medlin Olbrajt iz svetske politike šanse da Tači, koga su dok je ratovao zvali Zmija, završi u Hagu, objektivno postaju nešto veće nego ranije. To što je Zmija u jednom trenutku predstavljan kao izuzetno važan "faktor demokratskih promena" na Kosovu ne mora mnogo da znači. Uoči i posle Dejtona, Slobodan Milošević je opisivan kao "faktor mira i stabilnosti na Balkanu", da bi nekoliko godina kasnije za iste političare i medije postao "balkanski kasapin". Narednih nedelja protiv njega će čak biti podignuta i treća, "bosanska" optužnica, iako je upravo na Bosni svojevremeno postao onaj "faktor mira i stabilnosti".\nKONFERENCIJA ZA OSLOBAĐANJE MILOŠEVIĆA U SAVA CENTRU: Mirjana Marković\nMILOŠEVIĆ I AMIKUSI: Pre nego što ga, kako je najavljeno, optuže za ulogu u ratu u BiH, bivši predsednik SRJ Slobodan Milošević biće u prilici da se 29. oktobra po treći put pojavi pred sudijama Tribunala i pri tom po drugi put izjasni o (proširenoj) optužnici za događaje na Kosovu, i prvi put (8. oktobra) o podignutoj optužnici za zločine protiv čovečnosti i druge zločine počinjene u vreme rata u Hrvatskoj. Prema pravilima haške procedure tužilac je dužan da od sudije zatraži dozvolu za proširivanje već postojeće optužnice i ponudi na proveru i potvrdu nove dokaze do kojih je u međuvremenu došao. Dopunjena "kosovska" optužnica tereti Miloševića za raseljavanje Albanaca unutar Kosova, a pokušava da dovede u vezu i ubijene i nestale iz Suve Reke i Meje sa nedavno pronađenim masovnim grobnicama kraj Batajnice.\nKako će na sve to reagovati Slobodan Milošević, koji je u prethodna dva pojavljivanja pred sudskim većem odbio da prizna Tribunal i tvrdio da je to "lažni" i "politički" sud, prilično je lako pretpostaviti. Nije, međutim, isključeno da Milošević ovog puta svoju prilično cementiranu poziciju u ignorisanju Suda pokuša možda da pred kamerama svetskih TV stanica osveži pričom o svom "pravovremenom suprotstavljanju terorizmu", što po njegovom mišljenju u međunarodnoj zajednici nije bilo na vreme shvaćeno. Tako nešto dalo bi se naslutiti po izjavama i porukama njemu najvernijeg krila SPS-a okupljenog oko nestranačke organizacije Sloboda.\nU tom haškom teatru u kome se Milošević opredelio za zanimljivu ali i prilično rizičnu stratešku igru (mnogi, doduše, misle da on zapravo i nema šta da rizikuje jer najverovatnije nikada neće izaći van ševeningenskih zidina), kulise, pravila ponašanja, dužinu teksta i sve ostalo ipak postavlja i određuje sudija Ričard Mej. Na poslednjem statusnom pretresu održanom krajem avgusta sudija Mej je delovao prilično nesrećno ne samo zbog Miloševićevog pokušaja da održi novi politički govor već i zbog nespremnosti glavne tužiteljice Karle del Ponte da se preciznije izjasni o rokovima za početak ovog suđenja. Ovoga puta sudiju Meja čeka i odluka o tome da li da Miloševiću sudi po tri različite optužnice i u tri različita procesa ili da kosovsku, hrvatsku i bosansku priču smesti u samo jedno suđenje. Za šta god da se odluči, ovo suđenje će potrajati godinama. Interes odbrane koja zvanično ne postoji, jer Milošević ne želi advokate (bar za sada), bio bi svakako da ide na razdvojena suđenja. Interes Karle del Ponte je da sve ove procese spoji u jedan kako bi optuženi u startu izgledao "strašnije" i "krivlje".\nU predstavi zakazanoj za 29. oktobar na haškoj sceni će se prvi put pojaviti i trojica "prijatelja suda" (amicus curie), zaduženih da u odsustvu Miloševićevih pravih branilaca pomognu Sudu da objektivnije obavi posao i eventualno se ne ogreši o neka pravila procedure. U trojici "amikusa", advokatima Miši Vladimirofu, Stivenu Keju i Branislavu Tapuškoviću, Milošević je u startu prepoznao pretnju svojoj strategiji osporavanja Suda zbog čega se prema njima najverovatnije neće odnositi previše prijateljski, već će pokušati da ih ne primeti u sudnici. "Amikusi" su, međutim, pre nekoliko dana Tribunalu predali svoj podnesak u kome traže odbacivanje postojeće optužbe i momentalno puštanje Miloševića iz pritvora. Oni u osnovi traže da sudsko veće razmotri Miloševićeve argumente po kojima je Tribunal "nezakonita" institucija jer ju je osnovao Savet bezbednosti, a ne Generalna skupština UN-a. Trojica advokata smatraju da ima prostora da se još jednom raspravlja i o zakonitosti osnivanja Tribunala iako je Apelaciono veće Haškog tribunala još prilikom prvog suđenja bosanskom Srbinu Dušanu Tadiću prekratilo te dileme i zaključilo da je ovaj Sud zakonito osnovan. Tu ocenu o zakonitosti osnivanja Suda dale su svojevremeno same sudije Tribunala, pa se trojica "prijatelja suda" zalažu da se takva ocena proveri i od nekoga sa strane. "Amikusi" takođe smatraju da bi Miloševiću trebalo dozvoliti da se brani političkom argumentacijom ako to želi, a daju mu za pravo i kada zahteva da mu se omoguće kontakti sa medijima tim pre što je optužnica javna i što su se predsednik Suda i glavni tužilac do sada često javno u medijima izjašnjavali o optužnici. Trojica advokata u svom podnesku ukazuju i na neustavnost Miloševićevog izručenja Hagu jer su nalozi za hapšenje bili upućeni saveznim organima SRJ, a ne republičkim koji su ga i predali Tribunalu.\nPrijatelji suda su tako praktično ponovili gotovo sve ono što je u svom podnesku pominjao i sam Milošević. Zanimljivo je da je podnesak sa takvim zahtevima sada potpisao i holandski advokat Miša Vladimirof koji je 29. augusta na jednoj tribini u Hagu privatno zastupao sasvim drugačije stavove. Vladimirof je tada tvrdio kako je o svim nedoumicama i eventualnim dilemama oko legalnosti Haškog tribunala danas izlišno govoriti i da je to trebalo učiniti bar 5-6 godina ranije. Iste večeri ovaj poznati holandski advokat suprotstavio se i mišljenjima pojedinih pravnika da je Milošević uhapšen i doveden u Hag na nelegalan način. Vladimirof je tada zastupao stav da je sve legalno jer je za Miloševićem bila raspisana međunarodna poternica. Pozicija "prijatelja suda" naterala je očigledno ovog advokata da svoje privatno mišljenje potisne pred obavezom da se vodi računa o svim prigovorima od strane optuženog.\nENERGIČNA GOSPOĐA: Zagrevajući se za predstavu u kojoj joj narednog ponedeljka pripada jedna od glavnih uloga, Karla del Ponte je prošlog ponedeljka i utorka skoknula do Beograda i Podgorice. Za razliku od njenog prošlog boravka u Beogradu (početkom septembra ove godine) kada je bila nasmejana i zadovoljna, pogotovo saradnjom srpskih vlasti sa Tribunalom, glavna tužiteljica je ovog puta bila namrgođena i poručila je da blokada stiže sa saveznog nivoa. "Upućeni" tvrde da je gospođa Del Ponte javno kritikovala samo savezni nivo, dok je u zvaničnim razgovorima navodno bila ljuta i na republičku vladu zbog usporene saradnje, ali da to nije želela da saopšti jer vodi računa o kredibilitetu i stabilnosti Đinđićevog kabineta. Zvanično, gospođa Del Ponte je protestovala jer haški istražitelji još nemaju dovoljno otvoren pristup svoj dokumentaciji, arhivskom materijalu i svedocima. Nezvanično, mora da su joj zasmetale i neke ranije Đinđićeve izjave kako Tribunal, sada kada ima Miloševića u rukama, ima sasvim dovoljno posla da može da ostavi Beograd izvesno vreme na miru. Prošlog meseca kada se pričalo da tužiteljka dolazi da utanači odlazak Milana Milutinovića u Hag, premijer Đinđić je čak tvrdio da naše međunarodne obaveze prema Tribunalu u Hagu nisu tako velike kao naša obaveza da poštujemo domaće propise koji garantuju imunitet nosilaca funkcija, čak i kada su na haškoj listi.\nZa mesec i po dana, koliko je prošlo od septembarske posete glavne haške tužiteljice Beogradu do danas, sa njenog lica je nestao osmeh, a sa njenog spiska izgleda neodređen broj tzv. zapečaćenih optužnica. Ili se tako nešto samo čini ako se pažljivo čitaju i tumače prilično zbunjujuće i različite izjave nadležnih ministara. U septembru je, naime, po odlasku iz Beograda haške tužiteljice srpski ministar pravde Vladan Batić saopštio javnosti da ima "oko deset, jedanaest jugoslovenskih državljana na tajnim optužnicama" i da Karla del Ponte odbija da se javno obelodane njihova imena. Početkom ove nedelje tužiteljica je u Beogradu pred novinarima rekla da "što se tiče zapečaćenih optužnica, vlasti imaju identitet svih sedam optuženih". Ovoga puta po odlasku Karle del Ponte oglasio se ministar unutrašnjih poslova Dušan Mihajlović koji je u intervjuu Radiju B-92 tvrdio da "nijedna od sedam osoba sa tajnih optužnica nije državljanin SRJ". Mihajlović je sa primetnim olakšanjem pomenuo da se uoči dolaska haške tužiteljice pominjao velik broj (stotina) potencijalnih putnika za Hag, i da je sada kada se zna da ih je samo sedam ta fama konačno razbijena. Ukoliko nijedna od sedam osoba sa tajnih optužnica nije državljanin SRJ, onda zaista ispada kako su sve priče o mnogim sadašnjim i bivšim oficirima vojske i policije kao "sigurnim haškim putnicima" bile uglavnom plod nečijih nagađanja i političkih igara. Ispada, takođe, da je Karla del Ponte bespotrebno boravila u Beogradu. Nešto manje nedoumica izazavao je izgleda boravak Karle del Ponte u Podgorici koji je usledio samo dva dana pošto je general Pavle Strugar otišao u Hag kao prvi jugoslovenski državljanin koji je to dobrovoljno učinio (šire o tome... ).\nNova poseta glavne haške tužiteljice ponovo je u neku ruku aktuelizovala i potrebu da se što pre donese zakon o saradnji sa Tribunalom kako se ona ubuduće ne bi svodila na političke odnose snaga i trgovinu ili iznova izazivala institucionalne potrese i frustracije. Hrvatski primer, doduše, pokazuje da ponekad ni zakon nije baš svemoguć. Tamo je nedavno vlada gotovo pala kada je prvi put ozbiljno pokušala da primeni zakon o saradnji sa Hagom, usvojen još 1996. godine. Ovih dana neki haški izvori tvrde kako se Karla del Ponte sprema da u UN-u predloži da se Hrvatskoj uvedu sankcije ukoliko se u Hagu do kraja meseca ne pojavi odbegli (ili uz pomoć vlasti skriveni) general Gotovina.\nKarlu del Ponte Dušan Mihajlović je inače opisao kao "energičnu gospođu koja zna šta radi i dobro se bori da obavi posao, ne gledajući pri tom šta drugi misle i u kakvoj će se situaciji naći". Prošli put kada se Slobodan Milošević pojavio pred Tribunalom, Karla del Ponte se zaista našla u neobičnoj situaciji. Na pitanja koja joj je sudija Mej postavio u sudnici ona je precizno odgovorila tek kasnije van sudnice, kada se našla pred kamerama vodećih svetskih TV stanica. Pri tom očito nije vodila računa šta ko o tome misli, ali se "borila da obavi posao". Iako pojedini stručnjaci smatraju da je najnoviju optužnicu protiv Miloševića (onu "hrvatsku") pisala ruka koja je bila "u velikoj žurbi", obećani posao je obavljen.\nZahtevi i odbijanja\nPred prvi dolazak u Jugoslaviju glavna tužiteljka Haškog tribunala Karla del Ponte rekla je da ide u Beograd 23. januara da bi sa vlastima razgovarala o tome kako započeti saradnju. Portparol Tužilastva Florans Artman je pojasnila da Del Ponteova ide u trodnevnu posetu da jugoslovenske vlasti podseti na obavezu hapšenja i prebacivanja u Hag svih optuženih. "Spisak optuženih iz SRJ je podugačak i sa hapšenjima treba početi odmah", dodajući da na javnoj listi optuženih Tribunala ima 15 lica i da "hapšenja mogu da počnu od njih".\nDel Ponteovu je tokom njenog boravka najpre primio predsednik SR Jugoslavije Vojislav Koštunica, a posle i savezni ministri inostranih poslova Goran Svilanović, pravde Momčilo Grubač i unutrašnjih poslova Zoran Živković. Del Ponteova se sastala i sa beogradskim okružnim tužiocem, guvernerom Narodne banke Jugoslavije i predstavnicima Komiteta savezne vlade za ratne zločine, kao i sa Zoranom Đinđićem i Vladanom Batićem.\nOsnovni cilj njene posete bio je da ubedi jugoslovenske vlasti da Slobodana Miloševića, bivšeg predsednika SRJ, uhapse i isporuče Haškom sudu. Prilikom susreta sa Vojislavom Koštunicom "naišla je na hladan i odlučan odgovor", a planovi o zajedničkom pojavljivanju pred medijima posle razgovora otkazani su i Del Ponteova je napustila Koštuničinu kancelariju u tišini.\nNakon razgovora portparol glavnog tužioca Florans Artman izjavila je da je Karla del Ponte donela u Beograd zapečaćenu optužnicu za jednu osobu, ali je nije predala Koštunici.\nZoran Đinđić bio je fleksibilniji i strani mediji su prenosili njegove reči da bi trebalo imati sluha za ono što svet govori.\nOko 250 pristalica Patriotskog saveza Jugoslavije i Radikalne stranke levice "Nikola Pašić", kao i pedesetak članova porodica osoba nestalih sa Kosova blokirali su 24. januara 2001. ulicu ispred Saveznog ministarstva za inostrane poslove, protestujući zbog dolaska glavnog tužioca.\nDrugi put Del Ponteova je došla u Beograd 3. septembra, da bi se sastala sa "uobičajenim sagovornicima" i da od njih zatraži izručenje svih optuženih za ratne zločine, uključujući predsednika Srbije Milana Milutinovića.\nTada su sa Karlom del Ponte razgovarali republički premijer Zoran Đinđić, republički ministar pravde Vladan Batić, tužilac Dragomir Nedić, policijski funkcioner Dragan Karleuša i beogradski okružni tužilac Rade Terzić. Glavni tužilac prethodno se sastala sa saveznim ministrom pravde Savom Markovićem, a razgovarala je i sa šefom Koordinacionog centra za Kosovo i Metohiju Nebojšom Čovićem koordinatorom Saveznog komiteta za Kosovo i Metohiju Vladimirom Božovićem, predstavnicima Udruženja porodica kidnapovanih i nestalih sa Kosova i sa predstavnicima Dokumentaciono-informacionog centra Veritas.\nOko 3.000 pristalica Socijalističke partije Srbije okupilo se 3. septembra 2001. pred zgradom Saveznog ministarstva inostranih poslova u znak protesta zbog dolaska Karle del Ponte.\nNakon razgovora sa republičkim funkcionerima Karla del Ponte je izjavila da je razgovarala i o nadležnosti tog suda za krivična dela počinjena na Kosovu i Metohiji posle juna 1999, posebno ona u kojima su žrtve Srbi. Ona je još rekla da je tokom ove posete bilo reči i o tajnim optužnicama, saradnji u pristupu dokumentaciji i svedocima.\nKarla del Ponte je uoči odlaska iz Beograda izjavila da su jugoslovenske vlasti pristale da sarađuju oko izručenja bivšeg komandanta Vojske Republike Srpske Ratka Mladića.\nPremijer Srbije Zoran Đinđić demantovao je ovu izjavu. "Karla del Ponte nije dala nikakva imena, kazala je da ne postoje nikakve tajne liste, već pet imena koja su navedena kao najvažniji kandidati za Hag, a ostalo su ljudi čija su imena poznata Saveznom ministarstvu pravde." Srpski premijer je naveo da osim "pet imena" iz SRJ postoji još dvadesetak imena sa teritorije Srbije i Bosne i Hercegovine i dodao da su ona poznata vladama tih država.\nĐinđić je ocenio da je sastanak sa Karlom del Ponte predstavljao veliki napredak jer su "ranije uvek pominjana imena, traženi rokovi i odbijana je mogućnost da se tim ljudima sudi u SRJ. Mi imamo određen manevarski prostor, ali on će biti iscrpljen za mesec, dva ili tri i ne možemo da zabodemo glavu u pesak. Moramo da budemo realistični i moramo pokrenuti postupke pred našim sudovima za pitanje ratnih zločina", ocenio je tada Đinđić.


A šta ako Priština Vučića i Dačića stavi na poternicu Interpola? - Sputnjik Srbija\n20:01 29.07.2017 (osveženo 20:10 29.07.2017) Preuzmite kraći link\n„Haradinaj, Tači, Kurti… svi oni imaju državne i političke funkcije, ali istovremeno rukovode delovima mafijaških organizacija koje kontrolišu Kosovo. Time što Kosovo postaje članica Interpola otvara se mogućnost da sadašnji šefovi tih političkih struktura na Kosovu mogu da znaju šta se dešava u svetu potraga kriminalističkih policija. To je paradoksalno jer će zahtevi evropskih policajaca prema Kosovu biti da se neko lice sa Kosova stavi na listu i isporuči za recimo ubistvo u Nemačkoj. Evropa je to shvatila i žestoko je bila protiv prijema Kosova u Interpol“, kaže Nicović za Sputnjik.


Hocu.ba Online radionica o izradi poslovnog plana 10. decembra – Hocu.ba\nOnline radionica o izradi poslovnog plana 10. decembra\nRazvojna agencija Republike Srpske organizuje onlajn radionicu “Testiranje poslovne ideje preduzetnika – izrada poslovnog plana”. Cilj radionice je da podstakne razvoj omladinskog preduzetništva, a pravo učešća imaju zainteresovana lica do navršenih 35 godina starosti.\nUčesnicima radionice približiće se proces poslovnog planiranja, struktura i sadržaj poslovnog plana i pružiti podrška da realizuju svoje poslovne ideje i uspješno savladaju početničke izazove u poslovanju. Polaznici će se upoznati sa različitim perspektivama omladinskog preduzetništva i razvoja društvenih inovacija kako bi otkrili i iskoristili prilike za realizaciju poslovnih ideja. Omladinsko preduzetništvo odlična je prilika i za razvoj ličnih vještina i kompetencija.\nRadionica će biti održana onlajn 10. decembra 2020. godine u terminu od 10:00 do 12:00 časova.\nAutor Džana Olovčić mladi online poslovni plan preduzetništvo radionica\n« Radionice: Smijanje na 3 jezika u Banjaluci\nPODSJEĆANJE: Poziv za prijavu na učešće na projektu “Game Changers” »


Osumnjičenom da je pretio novinarki N1 određen kućni pritvor - safejournalists\nOsumnjičenom da je pretio novinarki N1 određen kućni pritvor\nTuesday July 9th, 2019) Tuesday July 9th, 2019) IJASMain\nBEOGRAD, 09.07.2019. – Osumnjičenom da je pretio novinarki N1 Zani Cimili određena je mera zabrane napuštanja stana, uz zabranu da, tokom trajanja mere, koristi internet.\nOsumnjičeni je, kako saznajemo, upozoren da će mu, ukoliko prekrši meru zabrane, biti određen pritvor. Predlog za pritvor je odbijen, kako je rečeno, jer se blažom merom može obezbediti nesmetano vođenje postupka.\nPolicija je u subotu uhapsila V.N. (33) iz Bečeja zog postojanja osnova sumnje da je izvršio krivično delo izazivanje nacionalne, rasne i verske mržnje, razdora i netrpeljivosti. Podsetimo, reporterki televizije N1 sa Kosova Zani Cimili upućene su, posredstvom društvenih mreža, pretnje uperene ka ugrožavanju njenog fizičkog integriteta kao i integriteta njene porodice.\nMera zabrane napuštanja stana može trajati dok za to postoji potreba, a najduže do pravnosnažnosti presude, odnosno do upućivanja okrivljenog u Zavod za izvršenje krivičnih sankcija ali najduže dok ne istekne vreme izdržavanja kazne izrečene u prvostepenoj presudi, saopšteno je iz Višeg suda. Protiv navedenog rešenja osumnjičeni i njegov branilac imaju pravo žalbe u roku od tri dana od prijema rešenja.\nOsoba koja je pretila našoj reporterki Zani Cimili napisala je u komentaru da joj je “životna želja da ubije Albanca, čak i albansko dete”, kao i “da se nada da će izbiti novi rat na Kosovu u kojem će Albanci moći da osete srpski gnev”.\nN1 najoštrije osuđuje ovaj zastrašujući govor mržnje i pretnje reporterki N1 koja svoj posao obavlja profesionalno i odgovorno. Pretnje Zani Cimili, kao i ostalim novinarima N1 nisu pretnje samo pojedinačnim novinarima već pretnje slobodi govora i slobodi medija kao fundamentalnim demokratskim pravima.\nN1, Nikola Radišić, Beograd, 09/07/2019\nPretnje reporterki N1 iz Prištine\nBIRN: Država bi trebalo da je izašla iz medija, a zapravo – nikad veći uticaj


Za Damask Raka nije oslobođena - 29.10.2017, Sputnik Srbija\nZa Damask Raka nije oslobođena\nRaka će postati slobodna tek nakon što u taj grad uđu trupe zvaničnog Damaska, saopštilo je sirijsko Ministarstvo inostranih poslova, prenosi SANA. 29.10.2017, Sputnik Srbija\nrusija, vesti, svet, sirija, raka\n© AFP 2022 / Bulent KilicBorac Sirijskih demokratskih snaga u Raki\nRaka će postati slobodna tek nakon što u taj grad uđu trupe zvaničnog Damaska, saopštilo je sirijsko Ministarstvo inostranih poslova, prenosi SANA.\n„Zvanični stav Damaska je da je Raka i dalje okupirana. Mi ćemo taj grad smatrati slobodnim tek nakon što u njega uđu trupe sirijske vojske koje se bore protiv terorističke organizacije DAEŠ“, ističe se u saopštenju.\n22 Oktobar 2017, 12:39\nPrethodno su „Sirijske demokratske snage“ objavile da je grad Raka u potpunosti oslobođen od terorista, i to nakon teških borbi u kojima je učestvovala i avijacija međunarodne koalicije predvođene SAD.\n„Poruke koje dolaze iz SAD i od takozvane koalicije za borbu protiv DAEŠ-a su laž sa ciljem da se skrene pažnja međunarodne javnosti sa zločina koje su oni sami počinili u Raki“, navodi se u saopštenju.\nNešto ranije se oglasio i ministar informisanja Muhamed Ramiz Tardžaman, koji je rekao da je odlazak terorista iz Rake svakako dobar znak, ali da je neophodno da u taj grad uđu i zvanične sirijske snage.


Počela šesta statusna konferencija za Tačija i još troje\nTanjug 21. jula 2021. 15:24\nHAG – Pred Specijalizovanim većima Kosova sa sedištem u Hagu, danas je počela šesta statusna konferencija u procesu koji se vodi protiv nekadašnjih šefova tzv. OVK Hašima Tačija i još trojice optuženih za niz ratnih zločina na Kosovu i Metohiji nad Srbima, ali i Albancima nelojalnim tzv. OVK.\nKonferencija se održava pred sudijom za prethodni postupak, a prisustvuju joj predstavnici tužilaštva na čelu sa glavnim tužiocem Džekom Smitom, kao i branioci koji putem video linka prate sednicu.\nOkrivljeni sednicu prate takođe putem videlo linka iz privorske jedinice u Hagu.\nNa sednici će biti reči o toku priprema za suđenje, obelodanjivanju dokaza, toku istraga tužilaštv ai odbrane i drugim pitanjima.\nSpecijalno tužilaštvo Kosova je u svom podnesku za ovu konferenciju najavilo da će sredinom oktobra sudu da podnese pretpretresni podnesak, listu svedoka i dokaza protiv optuženih, a da se u međuvremenu njegove istrage u ovom slučaju nastavljaju i u narednom periodu.\nTužilaštvo planira da podnese još dva zahteva za zaštitu svedoka, i najavljuje da će u toku ove sedmice obelodaniti određene dokaze, uključujući dodatne izjave svedoka, kao i video i dokumentarne dokaze.\nPredpretresni postupak je dokument u kome tužilaštvo precizira za svakog optuženog koje mu se konekretne optužbe stavljaju na teret i kojim, dokazima to potkrepljuje.\nSa druge strane, branioci optuženih ponovo su se u podnesku za statusnu konferenciju požalili na poteškoće s kojima se suočavaju u vođenju istraga, a zbog pandemije COVID-a.\nTakođe su ponovili probleme sa neblagovremenim i delomičnim obelodanjivanjem dokaza od strane tužilaštva, opsežne redakcije u obelodanjenom materijalu, kao i navodne tekuće istrage koje sprovodi tužilaštvo.\nTači, kao i Kadri Veselji, jakup Krasnići i Redžep Seljimi su uhapšeni 5. novembra 2020. godine, kada su prebačeni u prtivoru u Hagu, gde s ei dalje nalaze.\nSva četvorica ovih nekadašnjih šefova OVK su optuženi za niz ratnih zločina i zločina protiv čovečnosti i terete se za zločine širom 40 mesta za u kojima su ljudi neosnovano lišavani slobode, mučeni i ubijani, za koje im preti kazna doživotnog zatvora.\nPrema navodima optužnice, ta dela su izvršili pripadnici OVK protiv stotina civila i lica koja nisu bili aktivni učesnici u neprijateljstvima. Žrtve su mahom bili Srbi, ali i Albanci nelojalni OVK.\nU optužnici se navodi da Tači, Veselji, Seljimi i Krasnici snose individualnu krivičnu odgovornost, prema razlicitim oblicima krivične odgovornosti, za krivična dela izvršena u kontekstu nemeđunarodnog oružanog sukoba na Kosovu, koja su bila deo raširenog i sistematskog napada na osobe za koje se sumnjalo da su bili protiv OVK.\nStrašna nesreća u Hrvatskoj: Prevrnuo se autobus sa Kosova, najmanje…\nPupovac poručio: Ustaše ne mogu u Srbiju\nVozač kosovskog autobusa koji se prevrnuo u Hrvatskoj bio…\nPolitički lideri iz RS odbacili nametnuti zakon, od sutra ne…\nJoković: Dogovor parlamentarne većine je moguć\nPredstavnici Republike Srpske neće učestvovati u radu…\nSeverna Makedonija: 25 godina zatvora za nasilje u Sobranju\nPlenković: Razgovaraćemo o zabrani pozdrava Za dom spremni


Zvezdina reakcija na odluku ABA lige: Naša prva velika pobjeda – Borba\nZvezdina reakcija na odluku ABA lige: Naša prva velika pobjeda\nNakon objavljivanja odluke žalbenog vijeća ABA lige u kojoj se Crvenoj Zvezdi ublažava kazna i vraća oduzet bod zbog dešavanja oko utakmice sa Budućnosti u Podgorici, klub sa Malog Kalemegdana ekspresno se obratio javnosti novim saopštenjem u kojem navodi da je ovo samo još jedna pobjeda kluba, ali da će ujedno nastaviti da se bore i da će preduzeti dalje korake po ovom pitanju.\n“KK Crvena zvezda mts obaveštava javnost da je žalbeno vijeće ABA lige koje broji tri člana, preinačilo u utorak 14.01.2020. godine USLOVNU kaznu disciplinskog sudije Saše Pavličića Bekića izrečenu našem klubu povodom utakmice 13.kola ABA lige Budućnost VOLI – KK Crvena zvezda mts.\nŽalbeno vijeće kao drugostepeni organ osim ovih odluka, potvrdilo je da će konačnu odluku o ponovnom odigravanju utakmice donijeti Predsedništvo ABA lige, koje je u odsustvu sportskog direktora lige (koji je uslovno postavljen na prethodnoj Skupštini) jedino mjerodavno tijelo, koje nije na vrijeme donijelo odluku o odlaganju utakmice.\nPredsedništvo ABA lige je svojim neodlučivanjem nanijelo štetu KK Crvena zvezda mts, zašta će naš klub pokrenuti odgovarajući sudski krivnični postupak, ukoliko Predsedništvo ne ispravi svoj evidentni propust!\nOva odluka žalbenog vijeća po kojoj se našem klubu u svakom slučaju bilo kakve odluke Predsedništva vraća neopravdano oduzeti bod, smanjuje novčana kazna, predstavlja veliku pobedu KK Crvena zvezda mts. Naš klub ne snosi nikakvu odgovornost za kaznu od 15.001 evro, već je to odgovornost Predsedništva ABA lige koje nije donijelo nikakvu odluku! Borba KK Crvena zvezda za regularnost i legitimitet lige se ovdije ne završava, već nastavlja punim kapacitetom! Kao klub smatramo da smo se u cjelokupnoj situaciji od 27.12.2019. godine ponašali odgovorno i u skladu sa svim propozcijama i propisima ABA lige, i to u vremenima u kojima je sporan legitimitet mnogih organa, pa i cijele asocijacije – ABA lige.\nKK Crvena zvezda mts nastaviće i u narednim danima sa svojim pravnim timom brojne aktivnosti kako bi predsedništvo ABA što pre donijelo jedinu moguću odluku, a to je odigravanje nove utakmice, ali i oko ostalih važnih pitanja poput legitimiteta ove asocijacije u kojoj postoje brojne manjkavosti koje nisu slučajnost i nanose veliku štetu svim klubovima ABA lige!\nKK Crvena zvezda mts će blagovremeno obaveštavati javnost oko svih daljih aktivnosti vezanih za ovaj slučaj”.


Tunel za vozače i plato za pešake u nastavku Knez Mihailove - Dan u Beogradu\nNaslovna » BG servis » Tunel za vozače i plato za pešake u nastavku Knez Mihailove\nNeko drugi 26. februar 2012. BG servis 1 komentar\nVišedecenijska želja Beograđana da se šetalište duž Knez Mihailove ulice poveže s Kalemegdanskim parkom, odnosno sa Beogradskom tvrđavom, bez čekanja da se na semaforu uključi „zeleno svetlo“ prolaska preko pešačkog prelaza u Pariskoj ulici, sledeće godine mogla bi da počne da se ostvaruje.\nTunel za saobraćaj, plato za pešake i, naravno, usklađenost sa ambijentalnom celinom Knez Mihailove ulice – ovako ukratko izgleda buduće idejno rešenje uređenja poteza duž Pariske i Ulice Tadeuša Košćuška, u delu od Uzun Mirkove do Gračaničke.\n– Jedna od ideja jeste da se praktično napravi tunel, u koji bi se spustio automobilski saobraćaj, dok bi tramvajski saobraćaj ostao po površini, a druga je da se i jedan i drugi saobraćaj spuste u tunel. U sklopu izmene plana detaljne regulacije dela Kosančićevog venca za uređenje „Beton hale“ i uređivanja i povezivanja priobalja sa Kalemegdanskim parkom, razmatrana je savremena mogućnost da se realizuje i ova ideja. Saobraćajne analize, koje trenutno radi Urbanistički zavod, biće uvrštene u izmene plana, koji bi trebalo do kraja godine da bude završen. To je nadalje osnov za tehničku dokumenataciju i kasnije za dobijanje građevinske dozvole i izvođenje radova – kaže glavni gradski arhitekta Dejan Vasović.\nKroz saobraćajne analize, naglašava Vasović, istaknuta je ideja da se iznad tunela napravi pešačka zona sa fontanom s prirodnim tokom vode, šetalište, zelena površina, mesto za odmor, pa čak i vidikovac. Urađeni su i 3D modeli i ovo je jedno od mogućih rešenja šta bi moglo da se izgradi na kraju Knez Mihailove, ali će definitivno uređenje platoa i fontana biti predmet konkursa.\n– Pešački plato biće zapravo uvod u Kalemegdanski park s pogledom na centar grada i Novi Beograd. Prostiraće se u dužini od oko dve stotine metara, koliko je dug i tunel iznad kojeg bi se nalazio i koji se završava kod Spomenika Rige od Fere. Postoji mogućnost i da deo od Uzun Mirkove do Knez Mihailove ulice takođe bude pešački, ali u ovoj fazi nije predviđeno da Uzun Mirkova bude zatvorena za automobilski saobraćaj. Kasnije ako se steknu uslovi za to, i ova zona mogla bi da postane pešačka – kaže Vasović.\nPlan detaljne regulacije dela Kosančićevog venca menja se, na prvom mestu, zbog spiralnog povezivanja „Beton hale“ sa Kalemegdanom. Novina u ovom rešenju jeste mogućnost da se „Beton hala“ produži i da se tamo gde počinje istorijski bedem napravi letnja pozornica na pontonu. Oba rešenja – i spiralno povezivanje „Beton hale“ s Kalemegdanom i tunel i plato za povezivanje Knez Mihailove s Kalemegdanom – verovatno će se raditi istovremeno jer zahtevaju skraćenje ili preusmeravanje tramvajskog i automobilskog saobraćaja. (Beoinfo)\nTagovibg servis kalemegdan knez mihailova\nPrethodni AP „Branko Krsmanović“ – repertoar za mart 2012.\nSledeći O3one: Sve je u igri\n29. фебруара 2012. at 02:27\nPa tako Ä‡e i da bude da neÄ‡u prepoznati mesto gde sam se rodio i prohodao.


Dušanu Borkoviću FIA uručila pehar za evropsku titulu na brdskim stazama\nDušanu Borkoviću, pobedniku Šampionata Evrope na brdskim stazama u 2012. godini (FIA European Hill Climb Championship 2012.) predstavnici Međunarodne automobilske federacije (FIA) uručili su šampionski pehar na svečanosti koja je održana u Olomucu (Češka).\nSrbija je tako i zvanično po prvi put dobila šampiona Evrope u automobilizmu.\nDušan Borković će šampionski pehar u Srbiju doneti u ponedeljak, 05. novembra\nPETA POBEDA BORKOVIĆA U TCR ISTOČNA EVROPA Novi sjajan rezultat srpskog automobiliste\nKako se šampion oporavlja od poraza? Kupi sebi skup automobil! /FOTO/\nAktuelni šampion u Formuli 1 Luis Hamilton bio je neuspešan na trci Velike nagrade Singapura prošle nedelje, pa je morao sebe da uteši skupocenim poklonom.\nISKRENI BRITANAC Hamilton: Šumaher je genijalno vozio, teško ću ga stići i uvek ću biti njegov navijač\nBritanski vozač Formule 1 Luis Hamilton ove nedelje je došao do pete šampionske titule u karijeri. On se tako izjednačio sa Manuelom Fanđom po broju trofeja, dok mnogi već polemišu može li da nadamaši legendarnog Nemca Mihaela Šumahera koji ima sedam titula.\nIma nade! Šumaherovo stanje "stabilno" tokom novogodišnje noći\nSedmostruki svetski šampion u Formuli 1 Mihael Šumaher i dalje se nalazi u ozbiljnoj zdravstvenoj situaciji posle teškog pada tokom skijanja u Francuskoj, ali je novogodišnju noć proveo u "stabilnom stanju", najnovije su informacije iz Univerzitetske bolnice u Grenoblu.\nDominacija Sitroena, Leb najbrži u Meksiku\nŠestostruki prvak sveta u reliju Sebastijan Leb zabeležio je prvu pobedu u 2010. godini i nakon trijumfa u Meksiku preuzeo lidersku poziciju u Svetskom reli šampionatu.\nNEMAC ISPRED SVIH Fetelu pol pozicija na Hungaroringu\nVozač Ferarija Sebastijan Fetel startovaće sa pol pozicije na predstojećoj trci za Veliku nagradu Mađarske, pošto je u kvalifikacijama ostvario najbolje vreme.\nLUDOST IZ DETINJSTVA Markez krao ocu motor sa samo pet godina\nUoči trke u španskom Herezu, prema novoj tradiciji koja je uvedena u Moto GP šampionat od ove godine, vozači su još jednom davali zanimljive odgovore na pitanja koja su postavljali fanovi na društvenim mrežama, a u centru pažnje našao se Mark Markez.\nBorković spreman za "Hungaroring" i trku u Mađarskoj\nSrpski automobilista Dušan Borković ovog vikenda nastavlja da piše istoriju u debitantskoj sezoni u Svetskom šampionatu turing automobila (WTCC). Borković je u petak izvezao nezvanični trening na stazi "Hungaroring" u Mađarskoj, gde ga u nedelju (13:30 i 14:40, Eurosport i RTS) očekuju peta i šesta trka u šampionatu.


CRTA: Za 24 sata 650 prijava REM-u na spot SNS - Društvo - Dnevni list Danas\nPočetna » Društvo » CRTA: Za 24 sata 650 prijava REM-u na spot SNS\n0Piše: FoNet 06. februara 2019. 16.11 Izmenjeno: 16.16\nOrganizacija CRTA je 5. februara pokrenula akciju zbog spota SNS, koji je emitovan na televiziji Prva 3. februara i na televiziji Hepi 4. februara. Programski direktor CRTA Raša Nedeljkov rekao je da je cilj akcije da se REM zvanično izjasni da li je emitovanjem tog političkog spota prekršen zakon.\n„Zakon kaže da su mediji dužni da obezbede slobodno, istinito, objektivno, potpuno i blagovremeno informisanje građana, a naročito da kroz vesti i program istinito i objektivno predstavljaju činjenice i događaje i da podstiču slobodno formiranje mišljenja. Kada se to dešava, REM ima odgovornost da reaguje kako bi zaštitio javni interes“, rekao je Nedeljkov, a navodi se u saopštenju.\nKako se navodi, promotivni spot SNS sadrži eksplicitni politički sadržaj, političke poruke i ima politički uticaj na gledaoce, jer stavlja direktno u vezu lidere opozicije Dragana Đilasa i Vuka Jeremića, kao i građanske proteste koji se održavaju širom Srbije sa tajkunima i kriminalom. U saopštenju se dodaje da je Zakonom o elektronskim medijima direktno zabranjeno bilo kakvo političko oglašavanje van predizborne kampanje.\nSavet Regulatornog tela za elektronske medije doneo je odluku da se odbace, kao neosnovane, prijave organizacije „Građani na straži“ koje su pristigle povodom prikazivanja dela spota Srpske napredne stranke u informativnim programima TV Prve i Hepi TV\ncrta, prijava, REM, Spot SNS


AVGANISTAN: 46 mrtvih u napadima tokom izbora : Nadlanu.com\nAVGANISTAN: 46 mrtvih u napadima tokom izbora\nObjavljeno 14. jun 2014. / 18:37:57\nPoginulo je 11 policajaca, 15 pripadnika Avganistanske nacionalne vojske i 20 civila, saopštio je ministar unutrašnjih poslova Omar Daudzai.\nU napadima je, takođe, poginulo 60 ekstremista, preneo je AFP.\nNa izborima 13,5 miliona glasača bira između bivšeg ministra Abdulaha Abdulaha i ekonomskog stručnjaka Ašrafa Ganija.\nU prvom krugu izbora održanih 5. aprila, Abdulah (53) osvojio je 45 odsto glasova, a Gani (65) 31,6 odsto glasova.\nUkupno 6.000 biračkih mesta otvoreno je jutros u 7.00 po lokalnom vremenu i pored nedavnih pretnji talibana, koji su rekli da "glasači idu na birališta na sopstveni rizik jer im preti opasnost".\nU Avganistanu je stanje najviše pripravnosti. Ukupno 400.000 vojnika i policajaca raspoređeno je po celoj zemlji, a međunarodne mirovne snage NATO-a su spremne da intervenišu ako to bude bilo potrebno.\nPrvi zvanični i delimični rezultati biće saopšteni 2. jula, a konačni 22. jula. Novi predsednik će 2. avgusta položiti zakletvu i zvanično započeti mandat.\nNovi predsednik naslediće Hamida Karzaija, jedinog šefa države za koga Avganistanci znaju od početka američke invazije na zemlju 2001. godine koja je pokrenuta s ciljem da se svrgne radikalni, talibanski režim.\nKarzai prema Ustavu ne može da se kandiduje za treći mandat na funkciji predsednika.


Predstavnici SRS-a i Pokreta socijalista na severu Kosova\nPoslanici SRS, koji su jutros krenuli put Kosovske Mitrovice, kako bi pružili podršku Srbima sa severa, ušli su na Kosovo alternativnim putevima. U Kosovskoj Mitrovici i predsednik Pokreata socijalista.\nReč je o visokoj delegaciji srpskih radikala na čelu sa Gordanom Pop lazić i Miloradom Mirčićem. Oni su poručulu da, ako neko danas želi da dođe na Kosovo, tamo može i da stigne, bez obzira na blokade. Predstavnici radikalne stranke poručili su da Srbima na severu Kosova u ovoj situaciji niko ne može da pomogne više do oni sami. Dragan Todorović, predsednik SRS-a je istakao da, ukoliko Srbi na severu budu istrajni u ovoj borbi kosovski premijer Hašim Tači neće uspeti u nameri da zaokruži svoju nezavisnu državu. Poslanici SRS koji su jutros krenuli iz Beograda najpre nisu uspeli da uđu na Kosovo. Zbog blokada koje su postavili Srbi, ali i Kfor, radikali su vraćeni i sa Jarinja i sa Brnjaka. Na glavnom mostu u Kosovskoj Mitrovici primećen je Aleksanar Vulin, ispred Pokreta socijalista, odnosno opozicione koalicije, koju predvodi Srpska napredna stranka. I izjava Aleksandra Vulina bila je u sličnom tonu sa izjavama predstavnika SRS-a. On smatra da centralna Srbija ne može puno da pomogne Srbima na Severu Kosova i da njihova sudbina, praktično, zavisi od njih samih. “Ukoliko se kosovski Srbi sami budu izborili da se kosovske institucije ovde ne instaliraju i da se carine ne prepuste agencijama iz Prištine, onda će situacija moći da se razvija u smeru koji odgovara ljudima na severu Kosova’. Međutim, ako ova duga igra živaca bude prekinuta i ako bude prelomljena na način koji odgovara Prištini, onda ćemo imati, kako Vulin kaže, zaokruženu kosovsku priču. Lider Pokreta socijalista navodi da “dok su Srbi na Kosovu i Metohiji ovako složni i razboriti kao što je to slučaj danas, i Srbi u centralnoj Srbiji imaju čemu da se nadaju i u koga da gledaju’.


Mada je zbog ledenog talasa tokom februara školska godina produžena za nedelju dana, upisne aktivnosti i datum polaganja završnog ispita biće približni prošlogodišnjim.\nOd ove godine, kao novina uvodi se probno testiranje za učenike šestog razreda, i za njih će test sa pitanjima iz biologije, istorije, fizike, geografije, biti održan u subotu 31. marta. Šestaci će, kada budu u osmom razredu, na završnom ispitu, uz srpski i matematiku, polagati i treći test, kombinaciju pitanja iz pet predmeta (biće dodata i hemija). Probni testovi neće biti ocenjivani, ali će rezultati koristiti Zavodu za vrednovanje kvaliteta obrazovanja i vaspitanja koji radi evaluaciju.\nU Srbiji je 78.000 učenika osmog razreda i za njih je u srednjim školama rezervisan dovoljan broj mesta, za pet do sedam odsto više od broja osmaka. U gimnazije će u novoj školskoj godini biti upisano 22 odsto učenika. Još se ne zna da li će od septembra biti novih oglednih profila.\nUz konkurs biće objavljen i informator, u kome se nalaze minimalan i maksimalan broj bodova koji je prošle godine bio potreban za upis u sve srednje škole u Srbiji.


Stručnjaci: 2060. biće 21 odsto manje stanovnika u Srbiji nego 2015. - Društvo - Dnevni list Danas\nPočetna » Društvo » Stručnjaci: 2060. biće 21 odsto manje stanovnika u Srbiji nego 2015.\n4Piše: Beta 22. januara 2019. 15.59 Izmenjeno: 16.00\n„Poslednji raspoloživi podaci iz 2017. godine pokazuju da se trend snažnog i kontinuiranog procesa demografskog starenja u Srbiji nastavlja. Prosečna starost u Srbiji 2017. iznosila je 43 godine, a udeo u stanovništvu starijih od 65 godina dostigao je 19,6 odsto“, kazala je predstavnica Republičkog zavoda za statistiku Ljiljana Sekulić.Ona je navela da je pre gotovo sedam decenija stanovništvo Srbije bilo jedno od najmlađih u Evropi, kada je udeo starijih od 65 godina bio 5,6 odsto, a prosečna starost je iznosila 29,1 godinu.\n„Najintenzivnije starenje desilo kao posledica političke i ekonomske krize u Srbiji tokom poslednje decenije 20 veka, obeleženo velikim iseljavanjem mlađeg stanovništva, odlaganjem rađanja i jakim padom fertiliteta“, rekla je Sekulić.\n„Dostignuti fertilitet je takav da duže od pola veka, od 1956. godine ne obezbeđuje ni prostu reprodukciju stanovništva, a od početka 2000–ih je za oko 30 odsto manji od nivoa neophodnih za zamenu generacija“, rekla je predstavnica RZS-a.\n„Dalje starenje populacije je sigurna budućnost Srbije“, kazala je Sekulić i navela da će, prema istraživanjima, 2060. godine gotovo svaki treći stanovnik Srbije biti stariji od 65 godina.\n22. januara 2019. u 16.29\nSavetiujem premijerki Brnabic da otpusti resornu ministarku bez portfelja Dukic Dejanovic jer ona ionako obavlja 3 posla odjednom tj. pored ovoga je i profesorka na Medicinskom fakultetu u Kragujevcu i direktorka Ustanove Laza Lazarevic! Nece niti ona a niti Srbija osetiti jer ocigledno je da prima dzabe platu. Rezlultat joj je nistavan!\n22. januara 2019. u 16.46\nA mogu obe i da ostanu u drugom stanju (nekoliko puta), sto bi takodje resilo problem.\n22. januara 2019. u 23.38\nNisam strucnjak za populacionu statistiku ipak osecam potrebu da prokomentarisem clanak. Naime, smatram ovu procenu ultra nerealnom tj. smesnom. Gledajuci razliku izmedju popisa 2001. godine i 2011. godine, izgubili smo 4,16% stanovnistva. Samo prostim racunom do 2061 trebalo bi da bude oko 25% ljudi manje, na stranu matematicka greska sto nisam uzimao procentni racun. A da ne govorimo sto su se trendovi od 2011. godine ostro pogorsali i da na popisu 2021. treba ocekivati pad od najmanje 5% stanovnistva. Dobra vest za partije na vlasti je da ce jos malo pa trecina stanovnistva biti penzioneri. Losa vest je sto nece imati ko da isplacuje penziju…\nBaba Ljuba kaže:\nMožda će 2060. godine biti manje 25% Srba, ali će za 40 godina sigurno ovu lepu zemlju, koja spada u 15% najplodnijeg zemljišta ove planete, naseliti neki drugi narodi.


Kosovska policija nabavila oklopna vozila iz Francuske\nBeta 30. aprila 2021. 10:20\nKosovska policijska služba (KPS) nabavila je tri nova oklopna vozila „Bastion“ francuske proizvodnje i nova tehnika je već isporučena Prištini, piše portal Balkanska bezbednosna mreža.\nPortal navodi da se radi o maloj količini vozila ali da je reč o vrsti oklopnjaka kojom KPS do sada nije raspolagao, koji imaju bolje naoružanje i zaštitu.\n„KPS je do sada imao niz različitih taktičkih policijskih vozila, kao što su Reno Šerpa, Hamvi ili Pantera, ali je tu reč mahom o izvorno komercijalnim vozilima koja su naknadno konvertovana u laka transportna vozila sa minimalnom oklopnom zaštitom i često bez ikakvog naoružanja. Ovaj put nabavljena su vozila više klase, oklopne zaštite i naoružanja“, navodi se.\nU tekstu se podseća da su ta vozila najčešće bila angažovana prilikom akcija koje je KPS sprovodila na severu Kosova, u sredinama dominantno naseljenim Srbima, pa se u javnosti Srbije najčešće povezuju sa (u medjuvremenu ugašenom) specijalnom policijskom jedinicom ROSU.\nPortal navodi da je interesantno da su francuska vozila kupljena preko američke firme, čime je zvanična Priština još jednom potvrdila odlučnost da sve svoje korake u oblasti bezbednosti čini u bliskoj komunikaciji sa Vašingtonom.\n„Ta saradnja je do sada dovela do isporuke gotovo 200 vozila Hamvi u različitim verzijama u poslednje tri godine, mahom za potrebe Kosovskih bezbednosnih snaga (KBS)“, dodaje se.\n„Bastion“ su do sada uglavnom kupovale afričke i države Bliskog istoka, uglavnom za policijske i snage žandarmerije, dok je u Evropi u upotrebi u vrlo ograničenim količinama u Švedskoj i sada u KPS.\n„Nabavka minimalne količine Bastiona za potrebe KPS ne ugrožava balans snaga. Medjutim, za srpsko stanovništvo na Kosovu ne predstavlja pozitivan razvoj dogadjaja jer je u protekle dve decenije imalo vrlo nasilne susrete sa tom formacijom. U političkom smislu poruka je još jasnija jer je Kosovo izborom dobavljača još jednom potvrdilo opredeljenost za stratešku saradnju na planu bezbednosti sa SAD“, navodi se.\nPortal podseća da je rešenost za blisku saradnju sa SAD potvrdjena i početkom godine kada je odlučeno da Kosovske bezbednosne snage krenu u svoju prvu mirovnu misiju u inostranstvu sa američkim partnerima. Snage prištinske Vlade će, kako je navedeno, u simboličnom broju biti pridodati Nacionalnoj gardi Ajove, najverovatnije u misiji koju njeni pripadnici sprovode u Kuvajtu.


Nema spasa od moćnih ruskih "Tupoljeva"... (VIDEO)\nŠest ruskih bombardera dalekog dometa Tu-22M3 gađalo je objekte Islamske države u sirijskoj provinciji Dejr el Zor, a tom prilikom uništena su brojna uporišta u dolini reke Eufrat, saopštilo je...\nDrama na pacifiku: Japanski i američki lovci pratili ruske Tupoljeve\nAmerički i japanski avioni pratili su ruske avione Tupoljev-95MS dok su leteli iznad Pacifika i Japanskog mora, saopštilo je danas rusko Ministarstvo odbrane.\nAmerikanci pohvalili Ruse: Let iznad Aljaske je bio profesionalan\nRusko ministarstvo odbrane saopštilo je da su bombarderski avioni Tu 95MS u pratnji borbenih aviona Flanker Su-35S izveli rutinski let iznad neutralnih voda Tihog okeana i Aleutskih ostrva iznad...\nRuski bombarderi nadletali Aljasku, Pentagon: Bili su profesionalni\nPredstavnik Pentagona Džef Dejvis rekao je da su ruski bombarderi prilikom obletanja obale Aljaske tokom prošle sedmice postpuali krajnje profesionalno i u skladu sa bezbednosnim propisima.\nRusija počela pravljenje superbombardera PAK DA\nNove tenzije: I Francuzi presreli ruske bombardere!\nVestionline, Informer.rs 13 komentara\nRusi otkrili superoružje: Od nevidljivog bombardera ne postoji odbrana! (VIDEO)\nOstarelost flote, eskalacija problema sa američkim raketnim štitom i intenzivna upotreba u dugotrajnim misijama i igrama "mačke i miša" ponovo je pokrenula temu zastarelosti flote ruskih...\nRusija razmešta bombardere na Dalekom istoku\nMinistarstvo odbrane Rusije ulazi u završnu fazu formiranja nove divizije teških bombardera na Dalekom istoku. Plan je da nova jedinica patrolira Tihim okeanom iznad Japana, Havaja i ostrva Gvam,...


#UčiDoma: Nastava na daljinu od sledeće sedmice | Mondo.Me Prod\nUciDoma Nastava na daljinu od sledece sedmice\n28. May, 17:53\n#UčiDoma: Nastava na daljinu od sledeće sedmice 0 Podijeli Podijeli na facebook Podijeli na twitter Podijeli na viber Pošalji na mail\n18.03.2020. / 14:17 14:19\n#UčiDoma: Nastava na daljinu od sledeće sedmice\nAutor mondo.me Izvor MINA 18.03.2020. / 14:17 14:19\nNastava na daljinu pod sloganom UčiDoma, počeće početkom sledeće sedmice, najavio je ministar prosvjete Damir Šehović.\nOn je rekao da Ministarstvo radi na pripremi novog koncepta nastave na daljinu, koja će podrazumijevati učenje putem televizijskih kanala, YouTube kanala i sadržaja na e-platformama.\n„Javnost će o svemu biti detaljno obaviještena do kraja sedmice“, kazao je Šehović.\nKako je naveo, oko 100 ljudi uključeno je u projekat i daju maksimum kako bi u sedam dana, koliko imaju na raspolaganju za osmišljavanje i realizaciju projekta, dobili najviše što se može za to kratko vrijeme.\nŠehović je dodao da uprkos ogromnim naporima kompetnog prosvjetnog resora, ne bi bilo moguće realizovati taj zahtjevan posao bez nesebične podrške društveno odgovornih partnera van sistema obrazovanja.\n„Veliku zahvalnost dugujemo svim TV kućama, posebno Ivanu Jovetiću i Božidaru Šundiću - TVCG, koja nam je stavila na raspolaganje praktično sve svoje slobodne resurse, Sonji Drobac - Prva TV, kao i kolegama iz MNE Sport koje su su ustupile većinu svojih kapaciteta“, istakao je Šehović.\nKući hoće više od 900 građana, Vlada poslala avion u Mađarsku\nU Herceg Novom testirano devet osoba, svi negativni\n"Stigli smo u Crnu Goru 12. marta, supruga nije bila na litiji"\nPošta Crne Gore: Ne dolazite na šaltere, penzije će dostaviti poštar\nZaražene žene stabilno, jedna u bolnici, druga na kućnom liječenju\nDodatno, kako je naveo TV Vijesti i TV Nova, stavile su na raspolaganje svoje kapacitete.\nŠehović je rekao da je zahvalan Nenadu Vujoševiću i Darku Ivanoviću, odnosno kompaniji Amplitudo koja radi na pripremi websajta, sa koga će se moći preuzeti video i drugi materijal za sve predmete.\n„Isto važi i za NVO te produkcione i marketinške agencije: NVO 35mm, Infobiro, PR centar, Arhimed, Global Soft, koje su nam svoje resurse stavili na raspolaganje“, kazao je Šehović.\nOn je istakao da su Radio-difuzni centar, Agencija za elektronske medije i svi kablovski operateri dali maksimalnu podršku.\n„Vjerujem da će roditelji i škole biti najbolji i najveći partneri, koji će, pomažući djeci da savladaju gradivo, podržati napore svih koji su se potrudili da omoguće alternativne načine učenja“, poručio je Šehović.\nOn je zaključio da bi u trenutnoj situaciji moto svih u sistemu obrazovanja trebalo da bude „I zdravlje i znanje!“.\n„Vjerujem da ćemo kao društvo pokazati da je to moguće“, zaključio je Šehović.\nškola Damir Šehović koronavirus Crna Gora


Filmofil – filmski portal U Beogradu u toku snimanje filma "Južni vetar" - Filmofil - filmski portal\nU Beogradu u toku snimanje filma “Južni vetar”\nOznake: Bogdan Diklić, Dragan Bjelogrlić, Južni vetar, Miloš Avramović, Miloš Biković\nU Beogradu je 11. oktobra počelo snimanje filma Južni vetar koji predstavlja uzbudljivu priču o Beogradu devedesetih. Scenario je inspirisan autentičnim iskustvima ljudi koji su bili uključeni u kriminalne aktivnosti i oslikava suštinsku borbu između dobra i zla. Kreatori filma poručuju da se radi o poučnoj priči sa porukom koja je upućena mladima u Srbiji, a koja je ispričana kroz isprepletene sudbine njihovih vršnjaka i svih onih koji su u želji za boljim životom napravili pogrešan izbor.\nMiloš Avramović (Krojačeva tajna), režiser i scenarist filma, ovo ostvarenje želi posvetiti njegovim preminulim drugovima i drugaricama u čije ime govori glavni junak filma.\nOvaj scenario je rezultat moje potrebe da na poučan način prenesem mlađim generacijama sve ono što sam kao klinac doživeo i preživeo odrastajući 1990-ih godina na ulicama beogradskog naselja Mirijevo, okružen ekstremnim nasiljem i siromaštvom, u svetu bez heroja, izjavio je Avramović.\nZaista je neverovatno da je poslednjih decenija bilo samo nekoliko pokušaja da se napravi film koji bi se bavio temom organizovanog kriminala. To kao da je bila nedovoljno interesantna ili nedovoljno “intelektualna“ tema za naše reditelje i scenariste. Kriminalci su do sada na srpskom filmu uglavnom prikazani kao karikature ili groteskne prikaze, kao nešto što ne zaslužuje ozbiljan tretman. Smatram da će ovaj film popuniti prazninu u srpskoj kinematografiji i dati temi organizovanog kriminala jedan novi pečat, naglasio je koscenarista filma Petar Mihajlović.\nU glavnoj ulozi se pojavljuje Miloš Biković (Montevideo, bogte video, serije Stižu dolari i Vratiće se rode), a ostatak glumačke postave čine Miodrag Radonjić, Dragan Bjelogrlić, Miloš Timotijević, Jovana Stojiljković, Bogdan Diklić, Srđan Todorović, Hristo Šopov, Ivajlo Zaharijev i dr.\nPremijeru filma možemo očekivati krajem februara 2018. godine.\nV4 Film Festival u sarajevskom kinu Kriterion\nTyleru Perryju dodijeljena uloga u novom filmu o Dicku Cheneyu\nRuska mjuzikl romansa: “Led” – titlovani trailer\n“Senke nad Balkanom” od 22. oktobra na regionalnim TV kanalima


UG ,,C.E.Z.A.R.” realizovalo prvi dio projekta razmjene mladih različitih etničkih grupa – Radio Srbac\nUG ,,C.E.Z.A.R.” realizovalo prvi dio projekta razmjene mladih različitih etničkih grupa\nUdruženje građana „C.E.Z.A.R.“ iz Srpca organizovalo je proteklog vikenda prvu „homestay“ razmjenu u okviru projekta „Youth Corners of Trust and Peace“. U pitanju je projekat koji doprinosi razvoju trajnih veza saradnje, razumijevanja i prijateljstva među mladima različitog etničkog porijekla iz 3 opštine u Bosni i Hercegovini, kroz organizaciju razmjena i izgradnju „omladinskih kutaka“. Ovaj vikend mladi iz Srpca bili su 3 dana domaćini mladima iz Sarajeva i Travnika, po „homestay“ principu, koji podrazumijeva smještaj u porodicama.\nOmladina iz Sarajeva i Travnika je obogaćena iskustvom o kulturi s kojom uglavnom nisu imali priliku da se upoznaju, a živeći sa vršnjacima učili su više o porodicama, religiji, običajima, načinima života. Na samom početku razmjene učesnicima projekta dobrodošlicu je poželio načelnik Opštine Srbac, Mlađan Dragosavljević, koji je izrazio veliko zadovoljstvo saradnjom koja je razvijena između organizacija iz Srpca, Sarajeva i Travnika. Učesnici projekta posjetili su Omladinski park, na kojem su se više upoznali sa prvim parkom koji je izgradila omladina, te su se razvile ideje za realizaciju sličnih omladinskih kutaka i u njihovim gradovima, koje će jednim dijelom biti i podržane kroz realizaciju ovog projekta.\nGosti su imali priliku i da detaljnije upoznaju Opštinu Srbac, pa su organizovani i izleti na manastir Osovicu i Bardaču. Bila je ovo jedinstvena prilika za većinu mladih i Sarajeva i Travnika da se prvi put upoznaju sa pravoslavnom vjerom, a topla dobrodošlica na manastiru Osovica je izazvala sveopšte zadovoljstvo i isključivo pozitivne reakcije. Posjeta Bardači upotpunila je obilazak opštine Srbac, a gosti su bili veoma zadovoljni pažljivo zamišljenim i realizovanim izletima. Osim obilaska Srpca, UG „C.E.Z.A.R.“ organizovao je i kratki turistički obilazak Banja Luke, a trodnevno druženje je završeno uz obećanje da će svi učesnici ponovo da se vrate u Srbac, budući da su za veoma kratko vrijeme stvorene jake prijateljske veze, kako sa mladima iz Srpca koji su bili domaćini, tako i sa njihovim porodicama.\nProjekat „Youth Corners of Trust and Peace“ nastavlja se u martu, kada će biti organizovana jednodnevna posjeta Travniku i Vlašiću, dok je poslednja razmjena trodnevno „homestay“ druženje svih učesnika u Sarajevu. Ovo je prvi projekat ovakvog tipa koji se realizovao u Srpcu, a sudeći po pozitivnim reakcijama mladih koji su aktivno učestvovali, sigurno je da će se slične razmjene realizovati i nakon završetka ovog projekta. Mladi iz Srpca, Sarajeva i Travnika poslali su jedinstvenu poruku mira, te su shvatili da, iako imaju različito etničko porijeklo, među njima ne postoje razlike i ne smiju da se dijele nego da se međusobno pomažu, razumiju i druže.\n,,Projekat se realizuje zahvaljujući finansijskoj podršci Američke ambasade u BiH, a izuzetnu zahvalnost za realizaciju prve razmjene u Srpcu dugujemo Manastiru Osovica, Opštini Srbac, Konobi Bardača i kafe baru Elit. Zahvalni smo i na izuzetno dobroj saradnji sa partnerima, organizacijama „Centar za mlade“ iz Travnika, te „Vijeće mladih Općine Stari Grad Sarajevo“, izjavila direktorica Udruženja Tanja Šnjegota.


KRIZNI ŠTAB: Postojeće mere ostaju na snazi, škole počinju sa radom 18. januara 2021. godine\nKrizni štab odlučio je da sve postojeće mere ostanu na snazi do daljeg, kao i da nema prepreke da drugo polugodište u školama počne 18. januara, kako je planirano, saopštila je ministarka i članica Kriznog štaba Darija Kisić Tepavčević.\nMere koje nastavljaju da se primenjuju su zabrana okupljanja više od pet ljudi, obavezne maske u zatvorenom, PCR testovi ili karantin od deset dana prilikom ulaska u Srbiju, ograničeno radno vreme ugostiteljskih objekata i tržnih centara do 20 sati, a prodavnica do 21 sat.\nMinistarka za rad, zapošljavanje, boračka i socijalna pitanja Darija Kisić Tepavčević izjavila je posle sednice da je odlučeno da mere važe "do daljnjeg" i da neće biti organizovanog dočeka srpske Nove godine.\nProcenjeno je da su uslovi takvi da nema prepreka za nastavak školske godine od 18, januara, po dinamici i pre raspusta, rekla je Kisić Tepavčević i objasnila da srednje škole idu na nastavu svake druge nedelje po pola odeljenja, a u osnovnim školama svaki drugi dan - onako kako se išlo od 1. septembra.\nPošto imamo pad učestalosti oboljevanja, planira se da u toku ove nedelje "Banjica" počinje da radi u ne-kovid sistemu, dodala je ona.\nPrema njenim rečima, vakcinacija ide nesmetanim tokom i očekujemo oko 19.000 Fajzer vakcina koje ulaze u zemlju.\nKisić Tepavčević je rekla da su mere "do daljnjeg", ali Štab se sastaje svake nedelje po jednom i procenjivaće se situacija.\nOna je rekla da su prioritet za vakcine zaposleni i smešteni u gerontološkim ustanovama, zdravstveni radnici, a od 11. januara je moguće prijavljivanje za vakcinaciju i svi će biti obavešteni kada je termin za njih.\nZavisno od aktuelne epidemiološke situacije, raspoloživosti vakcine, svi koji su se prijavili za vakcinu biće obavešteni gde i kada da se jave, rekla je Kisić Tepavčević.\nOna je na pitanje o uznemirenosti javnosti zbog velikog broja umrlih zdravstvenih radnika, mladih ljudi, rekla da je su zdravstveni radnici najizloženiji, najopterećeniji, da se rade analize i procenjuje rizik i razlozi za najnepovoljniji ishod.\nTo je veliki gubitak za sve nas, ocenila je ona.\nKisić Tepavčević je rekla da Srbija sada registruje pad učestalosti obolevanja, u odnosu na nekoliko nedelja ranije, ali i da su to i dalje visoki brojevi, i dalje veliki broj umire, virus je prisutan i ne smemo da se opustimo.\nVidećemo u narednom periodu da li je bilo ikakvog efekta kada su u pitanju okupljanja uoči praznika, jer vidimo da u drugim zemljama koji su praznike imali pre, usledio je porast učestalosti oboljevanja, ukazala je Kisić Tepavčević.\nIzvor: Vebsajt RTV, 11.01.2021.


Na današnji dan 6. aprila 1941. nacisti su bombardovali Jugoslaviju - infoBirač\nNjemačka je u Drugom svjetskom ratu bez objave rata na današnji dan prije 79 godina, 6. aprila 1941. godine, napala Kraljevinu Jugoslaviju. Beograd, koji je tri dana ranije proglašen otvorenim gradom, u 6.30 sati napala su 234 bombardera i 120 lovaca. U bombardovanju nastavljenom i naredna dva dana poginulo je oko 2.500 ljudi.\nUništeno je više stotina zgrada, među njima i zdanje Narodne biblioteke Srbije, ustanove osnovane 1832, sa oko 300.000 knjiga, uključujući srednjovjekovne rukopise i druga djela od neprocjenjive vrijednosti za srpsku kulturu.\nAprilski napad bez objave rata je, prema brojnim istorijskim izvorima, bio Hitlerova odmazda za 27. mart 1941, kada su zbog potpisivanja pakta sa Njemačkom oboreni vlada Cvetković-Maček i namjesništvo čija je prva ličnost bio knez Pavle Karađorđević.\nTačan broj žrtava bombardovanja Beograda nije tačno utvrđen. Evidentirano je da je tokom vazdušnih napada poginulo 1.160 civila, ali tačan broj nikada nije utvrđen, dok je u bombardovanju ranjeno 1.400 stanovnika prestonice.\nU naletima nacističkih bombardera pogođeno je i porodilište u Krunskoj, jedno obdanište, Slavija, Nemanjina i Dečanska ulica, Bajlonijeva pijaca, Pašino brdo, Zeleni venac, Željeznicka stanica, Narodno pozorište.\nZgrada Narodne biblioteke na Kosančićevom vencu, uništena je takođe tog 6. aprila 1941. u požaru, pri čemu je izgorio čitav bibliotečki fond od preko 300.000 knjiga, među kojima su se nalazili i brojni rijetki i dragocjeni primjerci, autografi, dokumenti.\nUništeni su do temelja sama zgrada, svi inventari i katalozi, knjižni fond od 500.000 svezaka, zbirka od 1.424 ćirilska rukopisa i povelja od 12. do 17. vijeka, te kartografska i grafička zbirka od 1.500 brojeva, zbirke od 4.000 naslova časopisa, 1.800 naslova novina, nedovoljno proučena zbirka turskih dokumenata o Srbiji, inkunabule i stare štampane knjige kao i cjelokupna prepiska značajnih ličnosti iz kulturne i političke istorije Srbije i Jugoslavije.\nOvaj tragični događaj ovjekovječio je likovni umjetnik Anton Huter (1905-1961), naslikavši prizor spaljene Narodne biblioteke Srbije na Kosančićevom vencu u Beogradu.\nSlika se čuva u nacionalnoj biblioteci.\nTri lica pozitivna na korona virus smještena na izdvojeno odjeljenje zvorničke bolnice – svi testirani negativni, čeka se nalaz za jednu trudnicu\nU karantinu u Karakaju 35 lica – dva frizera u Zvorniku prekršila mjere zabrane rada\nKorona ispisala 2.621 kaznu u Republici Srpskoj – Visina kazni od 500 do 1.500 KM


Prodajna izložba unikatnih radova | Boom93\nUdruženje „Veritas“ u okviru projekta „Podrška odraslim osobama sa invaliditetom“ danas je organizovalo prodajnu izložbu unikatnih radova koje su napravili korisnici projekta. Izložba je otvorena do 12 sati u centru grada kod knjižare „Laguna“.\nOvaj projekat se realizuje uz finansijsku podršku grada Požarevca i u partnerstvu sa Centrom za socijalni rad, a prodajna izložba jeste deo projekta i sastavni je deo afirmacije rada OSI.\nKako je istakla Jasmina Turudić, predsednica Udruženja „Veritas“, godinama unazad ovo udruženje kroz svoje aktivnosti pokušava da senzibiliše sugrađane o potrebama koje ova korisnička grupa ima.\n„Radi se o odraslim osobama sa invaliditetom koje imaju takođe svoje potrebe za druženjem i za nekim aktivnostima koje mi u okviru projekta pružamo, a želja nam je da to tokom sledećih godina ne bude više projekat već da preraste u uslugu dnevnog boravka za odrasle OSI. Na taj način oni bi dobili potpuno adekvatan tretman i aktivnosti, a s druge strane roditelji bi dobili predah od aktivnosti koje imaju sa njima. Nadamo se da će u narednom periodu oni dobiti svoj prostor i da se nakon toga krene sa razvijanjem dnevne usluge za odrasle ososbe sa invaliditetom“, rekla je Turudić.\nZa sada se aktivnosti odvijaju u popodnevnim časovima u okviru prostora Dnevnog boravka za decu i omladinu ometenu u razvoju i na taj način je za sada prevaziđen problem sa prostorom.\nSredstva prikupljena na današnjoj prodajnoj izložbi biće upotrebljena za poboljšanje kvaliteta usluge koja se pruža odraslim osobama sa invaliditetom.


Intel Capital investira u Aldebaran Robotics\nIntel Capital investira u Aldebaran Robotics – Personal magazin\nIntel Capital, globalna investiciona organizacija kompanije Intel, najavila je danas investiciju vrednu 13 miliona dolara u Aldebaran Robotics, vodeću evropsku kompaniju koja se bavi humanoidnom robotikom. Kompanija Aldebaran Robotics trenutno…\nIntel Capital, globalna investiciona organizacija kompanije Intel, najavila je danas investiciju vrednu 13 miliona dolara u Aldebaran Robotics, vodeću evropsku kompaniju koja se bavi humanoidnom robotikom.\nKompanija Aldebaran Robotics trenutno proizvodi i prodaje napredne humanoidne robote fokusirane na obrazovanje, lične usluge i istraživanje tržišta. Njeni proizvodi kombinuju niz tehnologija za prepoznavanje lica i glasova, sa mogućnošću određivanja lokacije, na taj način obezbeđujući fleksibilnu platformu za razvoj aplikacija.\nDodatni fondovi koje će obezbediti Intel Capital igraju ključnu ulogu u omogućavanju kompaniji da razvije svoju ponudu proizvoda u dodatnim vertikalnim sektorima, kao što su zdravstvo i socijalna briga. Investicija će takođe pomoći kompaniji Aldebaran da pojednostavi proizvodnju i poveća svoje istraživačke i razvojene mogućnosti.\nKomentarišući investiciju, Arvind Sodhani, predsednik organizacije Intel Capital i Intelov izvršni potpredsednik, izjavio je: „Čast nam je što smo u prilici da najavimo investiciju u Aldebaran. Rad kompanije Aldebaran u oblastima kao što su glasovne interakcije i video analitika zaista potvrđuju napredak napravljen u robotici i računarstvu. Robotika je već dugo oblast interesovanja jer koristi snagu računarstva da bi obogatila živote ljudi.”\nKristian Morales, generalni direktor Intela za region Evrope, Bliskog istoka i Afrike, izjavio je: „Tokom protekle decenije, Intel je sprovodio veliki broj istraživanja u zahtevnim oblastima poput pokreta u nestruktuiranom okruženju, procesuiranje pokreta i slike. Kroz rad sa kompanijom Aldebaran, nadamo se da ćemo biti u mogućnosti da iskoristimo ovo znanje i kombinujemo ga sa inovativnim proizvodima kako bi se dobila jedinstvena i uzbudljiva rešenja u velikom broju različitih sektora.”\nDa biste pogledali proizvode kompanije Aldebaran i njene mogućnosti, posetite:\nIntel Capital investira u Aldebaran Robotics was last modified: June 9th, 2011 by Redakcija\nAldebaran RoboticsIntelIntel Capitalinvesticije\nNovi informatički kabinet u inđijskoj školi\nŠpica na Infotech 2011


Vest koja uliva nadu: Naučnici zaustavili širenje raka - Zena.rs\nDobra vest stiže sa Univerziteta u Bazelu. Naučnici su otkrili metodu kojom se ćelije raka dojke mogu "prevariti" i pretvoriti u masne ćelije, što sprečava metastaze.\nĆelije raka moguće je pretvoriti u masne ćelije Foto: Profimedia\n"Koliko znamo iz dugoročnih eksperimenata", rekao je glavni autor studije Gerhard Kristofori, profesor biohemije na Univerzitetu u Baselu, "ćelije raka koje postanu masne ćelije više se ne vraćaju u ćelije raka". Maligne ćelije mogu brzo da reaguju i prilagođavaju se promenljivim uslovima u svojoj okolini, reaktivirajući ćelijski proces epitelno-mezenhimalne tranzicije (EMT), koji im omogućava promenu molekularnih svojstava i transformaciju u sasvim drugačiju vrstu ćelija.\nPonedeljak, najdepresivniji dan u godini, a ja u Centru za bolesti dojke\nLekovi već odobreni\nBudući da je američka Agencija za hranu i lekove (FDA) već odobrila oba leka koji su korišćeni u prekliničkoj studiji, naučnici se nadaju da će uskoro biti moguća i njihova klinička primena.\n"Pošto kod pacijenata ovaj pristup može da se testira samo u kombinaciji s konvencionalnom hemoterapijom, sledeći korak će biti provera kombinacije na mišjim modelima. Ova metoda bi mogla da bude rešenje i za druge vrsta tumora. Uskoro ćemo nastaviti istraživanje u našim laboratorijama", pišu autori.\nU opisanoj metodi ključna lekovita materija je trametinib, koji povećava stopu pretvaranja ćelija raka u ćelije masnog tkiva. Deluje kao inhibitor proteinskih kinaza MEK1 i MEK2, enzima koji imaju važnu ulogu u proliferaciji i diferencijaciji ćelija. Trametinib se inače koristi u lečenju agresivnog raka kože, melanoma. FDA ga je 2018. odobrio kao lek za lečenje melanoma treće faze, nakon hirurškog odstranjivanja.\nTreba imati na umu da naučnici za sada još nisu uspeli da pretvore sve ćelije raka u masne ćelije, već samo deo njih. Ali one koje su pretvorili, više se nisu menjale nazad u ćelije raka. Takođe, rezultate na miševima treba da potvrde na ljudima. Ipak, verovatnost za uspeh je velika jer se radi o lekovima čije delovanje je već potvrđeno u lečenju ljudi.


Lamborghini Estoque na sajmu u Parizu | Autopedija\nponedeljak, 20 oktobar 2008 16:03\nNa sajmu automobila u Parizu je predstavljen i jedan model za koji nikada nismo pretpostavljali da će se zaista pojaviti, bilo na sajmu, bilo u prodaji. Lamborghini nam je svima izmamio osmeh na lice neverovatnom studijom super-sportskog automobila u porodičnoj varijanti.\nLamborghini Estoque je još uvek samo studija, ali iz fabrike tvrde da će ovaj, ili sličan model pronaći svoj put do komercijalne proizvodnje u naredne četiri godine.\nEstoque je sedan sa četvoro vrata, dug 5,15 metara, širok 1,99, a kako i dolikuje super-sportskom automobilu, visok samo 1,35 metara. Motor je smešten napred po sredini, dok bi pogon bio na svim točkovima sa upravljanjem na obe osovine. Ukoliko dodje do serijske proizvodnje, može se očekivati V10 motor od 5 litara zapremine, V8 sa turbo punjačem ili čak turbo dizel varijanta.\nKada se bude pojavio u prodaji, po rečima proizvodjača, ciljno tržište će biti azijski kontinent, jer je to trenutno jedno od najperspektivnijih prostora za plasman snažnih automobila visoke klase. Očekuje se i izgradnja nove fabrike u Aziji, kako bi kapaciteti bili duplirani a tražnja zadovoljena.\nPočetna cena za osnovni model će biti oko 150.000 eura. Za sada nam ostaje da uživamo u čudesnoj i inovativnoj ideji italijanske fabrike.\nAudi predstavio novi S4 i S4 Avant\n2009 skoda octavia 500l nacionale Chevrolet Aveo a3 koncept alfa romeo spider auto oprema banka cene hyundai chevrolet citroen ds3 corvette euroncap ferrari ferrari 288 gto ford kuga golf VII gq honda beat koenigsegg ccx kolekcija kontrola stabilnosti lada priora kupe mitsubishi imiev novi Saab 9 3 novosadski sajam opel omega osiguranje poskupljenje potrosnja prodaja vozila sema show tesla roadster toyota 86 twingo zeneva


Srbija visoko kotirana: U kojim zemljama je najveći "odliv mozgova"? - Biznis Telegraf.rs\nBritanski Ekonomist na Instagram profilu objavio je grafikon "odliva mozgova" što je metafora za masovno iseljavanje visoko obrazovanih i talentovanih ljudi nekog društva u bogatije i naprednije zemlje u kojima mogu bolje kapitalizovati svoja znanja i veštine, na kojem je na prvom mestu Haiti, a na 10. mestu Srbija.\nPrema podacima iz Izveštaja o globalnoj kompetitivnosti za 2018. godinu, na rang-lestvici s bodovanjem od 1, svi talentovani ljudi napuštaju svoju zemlju, do 7 (talentovani ljudi ostaju u svojoj zemlji), Srbija je na 10 mestu.\nAzija, Afrika, Evropa, Centralna Amerika\nOdliv mozgova zabrinjava političare u vladajućim zemljama. A, neki ekonomisti, ocenjuju da ovakav trend ostavlja zemlje u razvoju bez onih ljudi koji su im potrebni da bi se izvukle iz siromaštva.


Znate li koliko sada koštaju karte za finale LŠ? - Sportske.net\nZnate li koliko sada koštaju karte za finale LŠ?\nEvropska fudbalska unija (UEFA) podigla je cene nekih karata za finale Lige šampiona i do 14 odsto.\nOvo je ključ Barsinog uspeha?!Dobra i loša vest - Bejl se vraća, ali nova povreda timu Reala!Legenda Madriđana se nudi: ''Sposoban sam da vodim Real!''Real prelomio - Jedan od ove dvojice mora da ode?!Real našao zamenu za Pepea?\nPrve ualznice za meč 28. maja na San Siru puštene su danas u prodaju.\nCene najjeftinijih ulaznica ostale su zamrznute na 70 evra i 160 evra, ali je druga kategorija poskupela za 14 odsto: od 280 evra za finale u Berlinu 2015. do 320 evra.\nUlaznice prve kategorije poskupele su za 13 odsto, od 390 do 440 evra.Navijačima je dostupno 46.000 ulaznica za stadion čiji je kapacitet 71.500 mesto.\nSvaki od finalista dobiće po 20.000 ulaznica, a 6.000 je u slobodnoj prodaji.Ostale ulaznice namenjene su sponzorima, emiterima, korporacijama, nacionalnim savezima, gostima UEFA i lokalnim organizatorima.


Zajam od 40 miliona evra za oporavak malih i srednjih preduzeća iz Srbije pogođenih pandemijom - Progovori o pregovorima\nDok kriza izazvana covidom-19 nastavlja da ugrožava globalnu ekonomiju, Evropska investiciona banka i Intesa Leasing Beograd (ILB) potpisale su zajam od 40 miliona evra za sprska mala i srednja preduzeća (MSP), kao i preduzeća sa srednjom tržišnom kapitalizacijom. Ova sredstva omogućiće ILB da putem lizinga finansira domaće kompanije pod fleksibilnijim i povoljnijim uslovima, u okviru EIB-ovih specijalnih finansijskih mera za borbu protiv covida-19 usvojenih u maju ove godine. Ovaj dogovor pomoći će očuvanju poslova, oporavku i razvoju privatnog sektora u Srbiji.\nKao deo strategije #TeamEurope, globalnog odgovora EU na krizu izazvanu covidom-19, EIB je pripremila paket direktne podrške od 1,7 milijardi evra, prvenstveno za mala i srednja preduzeća i zdravstveni sektor. Ukupan paket finansijske podrške EU za Zapadni Balkan iznosi više od 3,3 milijarde evra. Više informacija dostupno je na linku: https://www.eib.org/en/press/all/2020-111-eib-group-to-contribute-eur1-7-billion-to-the-eu-s-covid-19-response-package-for-the-western-balkans


NOVOGODIŠNJE ČAROLIJE KULTURNOG CENTRA ODUŠEVILE BARANE – Volim Podgoricu\nHome / NOVOSTI / Društvo / NOVOGODIŠNJE ČAROLIJE KULTURNOG CENTRA ODUŠEVILE BARANE\nNOVOGODIŠNJE ČAROLIJE KULTURNOG CENTRA ODUŠEVILE BARANE\nHol barskog Doma kulture odliježe posljednjih decembarskih dana veselim dječijim žamorom kao nikada prije u istom periodu. Festival „ Novogodišnje čarolije “ koji je JP Kulturni centar Bar organizovao u saradnji sa Turističkom organizacijom Bar, NVO sektorom i barskim obrazovno- vaspitnim ustanovama, pokazao se kao pun pogodak već u svom premijernom izdanju. Sve programe u Domu kulture karakterišu izuzetna posjećenost i prava novogodišnja atmosfera u kojoj podjednako uživaju i djeca i roditelji. Direktor Kulturnog centra Bar Erol Marunović ne krije zadovoljstvo zbog pohvala koje festivalu stižu sa svih strana, ali i zbog toga što je krovna barska institucija kulture za kratko vrijeme uspjela da “regrutuje” novu, mladu publiku.\n-Željeli smo da spojimo energiju, kreativnost i resurse više institucija, ustanova, organizacija i udruženja kako bismo najmlađim Baranima učinili što ljepšim ove predpraznične dane od 19-29. decembra, i na osnovu posjećenosti programa i reakcija šire javnosti mislim da smo u tome, na opšte zadovoljstvo, u potpunosti uspjeli.\nBarski mališani uživaju u programima koji su po kvalitetu u najmanju ruku ravnopravni onima kakve njihovi vršnjaci prate u ovo vrijeme ui mnogo većim sredinama. Kreativno-edukativne aktivnosti i novogodišnji program imali su pet segmenata-likovni , pozorišni, muzički , filmski i sajamski, koji su uključili lutkarske i pozorišne predstave i edukativne radionice, čitanje narodnih bajki, koncerte… Prazničnu atmosferu u našem Domu kulture, čiji je hol nakon nedavnog renoviranja postao nova i čini se, već sada prestižna pozornica za ovakve programe, dopunili su i dječiji animatori i žongleri-rekao je Marunović.\nNisku novogodišnjih manifestacija otvorila je zajednička izložba novogodišnjih jelki izrađenih od recikliranog materijala organizovana u saradnji sa barskim osnovnim školama. Nastupio je Folklorni ansambl „Rumija“ , Nikšićko pozorište je odigralo predstavu za djecu i mlade „Kraljević i prosjak“ koju je po istoimenom romanu Marka Tvena režirao Zoran Rakočević, a glumica i pedagoškinja Vesna Vujošević Labović je sa malim glumcima DES Scene predstavila bajke i basne našeg djetinjstva. Poseban doživljaj bilo je novo druženje glumca i poete Dejana Đonovića, ovogodišnjeg laureata festivala “Susreti pod Starom maslinom”, sa barskim mališanima.\n-Pred prepunim gledalištem Plesni klub “Habanera” je izveo tradicionalni koncert za djecu i roditelje „Novogodišnja plesna čarolija“, a Koncer u podne su izveli pedagozi mr Aleksandra Vojvodić Jovović i mr.Miro Kruščić sa đacima Muzičke škole “Petar II Petrović Njegoš”. U režiji Branke Femić Šćekić i Vesne Vujošević Labović , glumci DES Scene izveli su kultnu barsku predstavu za djecu “Kapetan Džon Piplfoks” po tekstu legendarnog Duška Radovića, a hor “Zima” pod vođstvom dirigenta Varvare Bojkove održao je solistički koncert sa novogodišnjim pjesmama. U holu Doma kulture ugostili smo i besplatne kreativne radionice i sajam barskih kreativaca, a naš čuveni barski Djeda Mraz Rajko Joličić je mališanima po običaju bio najomiljeniji gost-dodao je Marunović.\nPodmlađivanje i omasovljenje publike programski cilj Kulturnog centra\nMarunović, koji je od ovog ljeta direktor JP Kultuni centar Bar kao predstavnik “Biram Crnu Goru”, istakao je da su “Novogodišnje čarolije” bile i prvi korak u ostvarivanju jednog od programskih ciljeva novog menadžmenta JP Kulturni centar Bar-omasovljenja i podmlađivanja publike.\n-U pripremi i realizaciji festivala ostvarili smo odlične kontakte sa barskim osnovnim školama, a na istom fonu, kontaktiraćemo i barske srednje škole i fakultete kako bi njihovi poetski , likovni i dramski studiji i debatni klubovi nastupali na scenama JP Kulturni centar Bar. Istovjetan model saradnje ponudićemo i barskim nevladinim udruženjima, pored onih sa kojima je već uspostavljen dobar kontakt-zaključio je Marunović.\nPODGORIČKI PREVOZNICI UPOZORAVAJU: Parkiraće autobuse ako ne dobiju pomoć Glavnog grada - https://t.co/le4GzkbDR6 https://t.co/kMPex3uh6Z47 minuta ago\nZvicera i njegovu porodicu DIREKTNIM LETOM DEPORTUJU u Podgoricu, čim napusti bolnicu - https://t.co/HkvoXJBEPk https://t.co/Em5drOPpJL58 minuta ago


Jasna poruka Đukanovića: Zaštiti Zapadni Balkan od utjecaja velikih sila | Novi.ba\nMiss Srbije naljutila naciju jednom fotografijom: Evo šta je uradila (FOTO) Žestok šamar Čoviću iz Zagreba: Njegovo djelovanje dugotrajno je pogubno za H...\nObjavljeno:27.10.2021 - 14:51\nZapadnom Balkanu potrebna je odlučnija zaštita od malignog uticaja trećih strana, izjavio je crnogorski predsjednik Milo Ðukanović na sastanku sa članovima delegacije Evropskog vijeća za međunarodne odnose (ECFR) koji borave u studijskoj posjeti Crnoj Gori i regionu.\nU saopštenju iz Kabineta crnogorskog predsjednika navodi se da su aktuelni i nekadašnji politički zvaničnici, evropski zastupnici i istaknute ličnosti društveno-političkog života Evrope, fokusirani na međunarodne vanjske odnose država Jugoistočne Evrope.\nOni su, dodaje se, iskazali interesovanje za Ðukanovićevo viđenje stanja u Crnoj Gori i regionu, mogućnostima za rješavanje unutrašnjih političkih kriza, ali i geopolitičkih odnosa i posljedica, prenio je Tanjug.\nNavodi se da je Ðukanović, uz ocjenu o izvjesnom poremećaju na širem globalnom planu, rekao da je aktuelna situacija na Zapadnom Balkanu posljedica dvije okolnosti, zaustavljenog procesa proširenja i poremećaja na relaciji Istok-Zapad.\nÐukanović je, dodaju, ukazao na potrebu odlučnijeg i jasnijeg podsticaja zemljama Zapadnog Balkana za integraciju u EU, i “odlučniju i promišljeniju zaštitu regiona od malignog uticaja trećih strana što nije samo interes Zapadnog Balkana, već i Evrope.\n“On je iskazao zabrinutost da je oživljavanjem retrogradnih politika, posljednjih meseci Zapadni Balkan više na pitanju stabilnosti, nego integracija. Uprkos tome, izrazio je spremnost Crne Gore da se bori za vrijednosti u koje vjeruje, napominjući da je Crna Gora sva svoja strateška postignuća ostvarila zahvaljujući funkcionalnosti države, što je sada dovedeno u pitanje i što se mora rješavati i u skladu sa očekivanjima javnog mnjenja”, navodi se u saopštenju.


U decembru 2001. na samitu EU u briselskom predgraðu Lakenu/Laeken osnovana je Konvencija - privremeno struèno tijelo za pripremu ustavnog akta Unije, odnosno prvog zajednièkog ustava.\nDeklaracijom je utvrðeno 64 glavna pitanja u vezi s buduænošæu Unije, posebno u vezi s njenim nadležnostima i uoèenim problemom takozvanog demokratskog deficita, na šta je ukazivao sve veæi broj evropskih graðana. (Vidi: Evropska konvencija)\nMeðunarodna platforma za saradnju meðu državama u godinama izmeðu dva svjetska rata i preteèa današnje organizacije Ujedinjenih nacija. (Vidi: Ujedinjene nacije)\nNa zasjedanju Evropskog vijeæa, 12. i 13. decembra 1997. godine u Luksemburgu/Luxembourg šefovi država i vlada EU su prihvatili prijedlog Komisije da se sa Maðarskom, Poljskom, Estonijom, Èeškom, Slovenijom i Kiprom, u okviru procesa proširenja (Enlargement process), 30. marta 1998. u Briselu/Bruxelles, otvore pregovori o pristupanju Uniji (Accession process). Prva grupa od šest zemalja koje su ukljuèene u pregovore petog proširenja, poznata je kao Luksemburška grupa. Veæ krajem iste godine Letonija, Litvanija i Slovaèka su imale dobre izglede da uskoro i one zapoènu pregovore, što se odnosilo i na Maltu koja je u septembru te godine obnovila, u meðuvremenu zalaðenu, aplikaciju. Reforme su ocijenjene nedovoljnim u Bugarskoj, Rumuniji i Turskoj (Vidi: Helsinška grupa)


SAD dale detalje o sankcionisanim Srbima sa Severa - Javni servis\nMeđu ovim licima nalaze se i imena sa optužnice za ubistvo Olivera Ivanovića, poput nekadašnjeg visokog zvaničnika Kosovske policije, Željka Bojića, potpredsednika Srpske liste, Milana Radoičića, srpskog biznismena Zvonka Veselinovića (tu je i njegov brat Žarko), te više drugih biznismena sa Severa Kosova.\nTakođe, uz njihova imena je i spisak od 24 firmi sa kojima se povezuju, a koje su, sa izuzetkom dve, registrovane u srpskom, odnosno kosovskom sistemu. Ostale dve registrovane su u Bugarskoj i Hrvatskoj i povezuju se sa Zvonkom Veselinovićem i Milanom Radoičićem.\nDetaljan spisak pridodatih imena na listi sankcija SAD, pročitajte u posebnoj vesti:\nSAD na listu sankcija dodale poznate Srbe sa Severa i njihove firme\nU naknadnom saopštenju, ministarstvo finansija SAD-a je potvrdilo da je listu proširilo za 16 pojedinaca i 24 kompanija, kako kažu, „iz nekoliko evropskih zemalja i zapadne hemisfere“.\nKako je direktor Kancelarije za kontrolu strane imovine pri ovom ministarstvu, Andrea Mgacki kazao, transnacionalni organizovani kriminal i korupcija, „često idu ruku pod ruku sa masovno destabilišućim efektima protiv vladavine zakona i demokratskog upravljanja“.\nOn je potvrdio da će američko ministarstvo finansija nastaviti da „agresivno razbija veze između transnacionalnih kriminalnih organizacija i koruptivne aktivnosti, a naročito od strane onih koji uživaju poverenje javnosti“.\nU detaljnom saopštenju za javnost, ovo ministarstvo se kroz poseban odeljak, bavilo i Severnim Kosovom.\nJoš jednom navodeći ažuriran spisak imena, mahom srpskih biznismena sa Severa Kosova i firmi koje se povezuju sa njima, izneli su detalje za ono što predstavljaju kao „organizovana kriminalna grupa Zvonka Veselinovića“.\nU nastavku objavljujemo izvorni prevod dela ovog saopštenja:\nZvonko Veselinović, vođa Organizovane kriminalne grupe (OKG) Zvonka Veselinovića, jedna je od najozloglašenijih korumpiranih ličnosti na Kosovu.\nOKG Veselinović je uključena u šemu podmićivanja velikih razmera sa kosovskim i srpskim bezbednosnim zvaničnicima koji omogućavaju grupi ilegalnu trgovinu robom, novcem, narkoticima i oružjem između Kosova i Srbije.\nGrupa je takođe sklopila zaveru sa različitim političarima u nekoliko quid pro quo (Ti meni, ja tebi ili Burazerski, prim. red.) sporazuma, uključujući podmićivanje kosovskih bezbednosnih zvaničnika početkom 2019. kako bi im se omogućile krijumčarske radnje između Srbije i Kosova, i potkupljivanje kosovskih zvaničnika granične bezbednosti krajem 2017. kako bi se krijumčarima omogućio bezbedan prolaz.\nKrajem 2017. Veselinović i njegov brat Žarko (Jovan) Veselinović imali su dogovore sa političarima da pomognu svojoj stranci da pobedi na izborima, obezbede političke pobede svojim kandidatima i da svojim kandidatima doprinesu velikim sumama novca.\nZauzvrat, ovi političari bi braći dali kontrolu nad određenim oblastima za njihovo poslovanje, gde bi mogli da obavljaju svoje nezakonite poslovne aktivnosti, bez mešanja srpskih vlasti, a takođe bi pružili vlasničke poslovne informacije kako bi podržali i poslovna ulaganja braće.\nPolitičari bi takođe nagradili braću Veselinović radeći na tome da ovoj braći daju najbolje infrastrukturne ugovore.\nKrajem 2017. Veselinović i Žarko su davali donacije kao metodu pranja novca koji potiče iz njihovog kriminalnog poduhvata.\nŽarko je bio lider u OKG Veselinović, radeći sa svojim bratom i OKG u njihovim krijumčarskim aktivnostima, njihovom nasilnom zastrašivanju preduzeća, njihovim građevinskim i infrastrukturnim projektima i njihovim projektima razvoja telekomunikacija.\nOsim toga, Veselinović i njegova grupa optuženi su za navodnu umešanost u ubistvo lidera političke stranke Olivera Ivanovića u januaru 2018.\nVeselinović i ostali članovi iz OKG, Milan Rajko Radojčić (Radojčić), Željko Bojić (Bojić) i Marko Rošić (Rosić), svi su imenovani u optužnici za to ubistvo, a svaki je imao svoju ulogu u atentatu za taj zločinački poduhvat.\nVeselinović, Žarko i Radojčić imenovani su po E.O. 13818 kao strana lica koja su ili su bila vođa ili zvaničnik nekog entiteta, uključujući bilo koji državni organ, koji je učestvovao u korupciji, ili čiji su članovi učestvovali u korupciji, uključujući otuđivanje državne imovine, eksproprijaciju privatne imovine za ličnu korist, korupciju u vezi sa državnim ugovorima ili vađenjem prirodnih resursa, ili podmićivanje u vezi sa njihovim mandatom.\nBojić je određen na osnovu E.O. 13818 zato što je materijalno pomogao, sponzorisao ili pružio finansijsku, materijalnu ili tehničku podršku ili robu ili usluge za Veselinovića ili za njegovu podršku.


Inspekcije utvđuju da li „Drvoprofil“ zagađuje vazduh - Novi Sad\nInspekcije utvđuju da li „Drvoprofil“ zagađuje vazduh\n18:03:00 06.03.2018, Komentara: 0\nNovi Sad – Stanovnici ulice Pavle Vujisić u Veterniku strahuju za svoje zdravlje zbog, kako navode, obližnje firme „Drvoprofil“ koja se bavi prodajom i sečom iverice. Meštani navode da ta firma za zagrevanje svojih prostorija koristi otpad od sečenja i na taj način zagađuje vazduh. Navodno ga lože u peći i dim ispuštaju u vazduh bez ikakvog filtera. To stvara neprijatan miris koji se širi u nekoliko okolnih ulica i prema navodima stanovnika ugrožava njihovo zdravlje.\nKako navodi RTV, ekološki inspektor je izašao na uviđaj po pozivu građana i utvrdio da privredni subjekat poseduje industrijsku peć na čvrsto gorivo i da se za zagrevanje koriste drva. Međutim, nisu posedovali izveštaj o merenju emisionih zagađujućih materija u vazduhu, pa im je naloženo da to pribavi u roku od 15 dana. Tokom inspekcijskog pregleda utvrđeno je i da firma ne poseduje ugovor sa operaterima koji su ovlašćeni od strane države da prikupljaju otpad i u obavezi su da je u što kraćem roku pribave.\nU roku od 15 dana biće izvršeno merenje emisije zagađujućih materija koje sprovode akreditovani instituti, a na osnovu rezultata merenja ekološki inspektori će postupati. Ukoliko se utvrdi da su navodi meštana Veternika tačni, slede sankcije u vidu pokretanje prekršajnog postupka protiv ovog preduzeća.


Ona ima 13 godina, uštedela je 10.000$ i pokrenula svoj posao\nIzvor: 011vodič.com, 14.Jan.2020, 17:47\nShark Tank je hit rijaliti emisija koja se prikazuje na američkom ABC-u u kojoj ljudi dolaze i prezentiraju svoje ideje i prozvode pred dokazanim biznismenima u nadi da ce oni uloziti novac u tu njihovu ideju/firmu.\nKoncept emisije je takav da s jedne strane imate pet “morskih pasa” tj. venture kapitalista a s druge strane preduzetnike koji predstavljaju svoje projekte i traže investiciju za neki udeo u vlasništvu firme ili projekta.\nTrinaestogodišnja Sofi Overton predstavila je investitorima svoju kompaniju Wise Pocket Products čiji su proizvod čarape s džepovima.\nMeđutim, Sofi se ne zaustavlja samo na čarapama, već radi na novom proizvodu – helankama s džepovima...


Nabavkom raonika i posipača JKP Bogatić opremilo još jedno vozilo za zimsku službu\n19.10.2020 Nabavkom raonika i posipača JKP Bogatić opremilo još jedno vozilo za zimsku službu\nJavno-komunalnom preduzeću Bogatić danas je isporučena oprema za zimsku službu, kojom je još jedno vozilo kompletirano za održavanje parkinga i manje pristupačnih puteva pod snegom. Raonik i posipač nabavljeni su kroz redovan program subvencija iz budžeta Opštine za tekuću godinu.\n„Tehničkim prijemom opreme realizovali smo i završnu fazu nabavke, čija je vrednost dva miliona dinara bez PDV-a i finansirana je od strane lokalne samouprave. Raonik i posipač biće postavljeni na već postojeće vozilo, traktor Dajc Far, koji je u ovom trenutku u funkciji tarupa, odnosno održavanja šiblja i rastinja pored opštinskih puteva. Pored ovog, sada slobodno mogu reći, kompletnog vozila JKP Bogatić na raspolaganju ima i kamion sa raonikom i nadogradnjom za tečno posipanje. Funkcija ova dva vozila biće usmerena na održavanje prilaznih puteva, prvenstveno javnim ustanovama, parkinga i manje pristupačnim putevima na teritoriji naše opštine“, rekao je Vladan Popadić, direktor JKP Bogatić.\nNadležnosti Javno-komunalnog preduzeća u našoj opštini su sve veće, pa iz lokalne samouprave navode da će se truditi da ovom javnom preduzeću i ubuduće obezbede dovoljno mašina i sredstava za rad.\n„Ukidanjem Direkcije za građevinsko zemljište, puteve i izgradnju naša opština je ostala na samo jednom javnom prduzeću, a da bi ono poslovalo i bilo spremno da odgovori izazovima tržišta, potrebama građana, ali i da posluje profitabilno, neophodno je da se neprestano tehnički i kadrovski oprema. Zadovoljstvo je istaći da je u prethodnom periodu nabavljen veliki broj mašina, opreme i uređeja koji poboljšavaju kvalitet rada, ali da i dalje postoji potreba za nabavkom, porastom nadležnosti koje JKP preuzima. Lokalna samouprava će i dalje nastaviti da pomaže u procesu razvoja i napretka Javno-komunalnog preduzeća, na zadovoljstvo svih naših građana“, izjavio je Milan Damnjanović, predsednik Opštine Bogatić.\nVi ste posetilac br: 18 306 712


Novakova dominacija se nastavila, ali je ovog puta u centru pažnje drugi Srbin, zbog džinovskog skoka na listi - Alo.rs\nU prvih 10 na svetu nije bilo promena, ali će ih izvesno biti već sledećeg ponedeljka, posle mastersa u Monte Karlu koji je počeo juče.\nNa vrhu ništa novo, Novak Đoković je započeo 316. nedelju na vrhu ATP liste. Najbolji svetski teniser tako nastavlja da uvećava rekord po broju nedelja na svetskom tronu, iako od Australijan opena nije izlazio na teren.\nDa li će Novak osvojiti titulu u Monte Karlu?\nNovak je i dalje prvi, ali od danas Srbija ima još četvoricu tenisera koji su među 50 najboljih na svetu. Dušan Lajović je na 31. mestu, Filip Krajinović na 37, Miomir Kecmanović na 47, dok je Laslo Đere jedini od njih napravio skok na listi, te je plasmanom u finale turnira u Kaljariju napredovao za osam pozicija i sad je 49. igrač sveta.\nU prvih 10 na svetu nije bilo promena, iza Đokovića su Medvedev, Nadal, Tim, Cicipas, Zverev, Federer, Rubljov, Švarcman i Beretini. Danas kreće turnir u Monte Karlu, gde će biti većina od desetorice najboljih, pa će do većih pomeranja na ATP listi biti sledećeg ponedeljka.\natp atp lista Novak Đoković Tenis\nPravi rekord 374nedelje stefi graf,Jos mora godinu dana,da bi stvarno bio najbolji,I oko 25grenslemova,za svaki slucaj minimum......